text:
RA TAROGA NA ITABAGONE
Na Cava e Vauci ena Vakauitukutuku Vakasisila?
Na cava na vakauitukutuku vakasisila?
Qo na vakauitukutuku, itaba, se vidio veivagarogaroi ena talevoni. E kaya e dua na turaga, “Sa vaka me matau tu ena gauna qo na ivakarau qori. Ni wasoma nomu vakauitukutuku, lakolako ga o sa na vakauta na itaba veivagarogaroi.”
Na cava era cakava kina qo e levu? E tabaki ena New York Times na ka e tukuna e dua na ivukevuke levu ni loya me baleta na nodra rai eso na itabagone, “ni tiko ena nomu talevoni na kena itaba o koya o domona ni luvawale tu, e vakaraitaka ni o sa dau veiyacovi.” E vakatoka e dua na itabagone, me “veiyacovi e vakayagataki kina na itatarovi.” E kaya tale, “o na sega ni bukete kina, o na sega ni vakadewa na mate ca ni veiyacovi.”
So tale na vuna era vakauitukutuku vakasisila kina na itabagone:
Mera wedeva kina e dua era taleitaka.
Baleta ni dua e vakauta yani vei ira na itaba vakasisila, era mani vakamurimuria mera vakauta lesu e dua.
Na cava na ca ni vakauitukutuku vakasisila?
Ni o vakauta na itaba ena talevoni, o sa solia na itaba qori, o sega ni qai lewa na kena ivakavakayagataki, se na vakacava na kemu irogorogo. E kaya o Amanda Lenhart, e daunivakadidike liu, e vola tale ga na ivola na Pew Research Center me baleta na vakauitukutuku veivagarogaroi, “E sega toka ni rawarawa me vakau se maroroi na itukutuku ni itovo vakasisila mera raica eso tale.”
Ena so na gauna
E dau vakauta o koya e ciqoma na itaba ni luvawale mera raica na nona itokani.
Era vakauta na itaba ni luvawale na cauravou, mera sauma lesu na nodra biuti ira na nodra itau.
O BAU KILA? Ena levu na gauna, sa okati na vakau itaba ni luvawale ena talevoni me vaka ga na nodra vakasagai na gonelalai se na kena veisoliyaki na itaba vakasisila ni nodra vaqaseni na gone. Era veilewaitaki eso na gone ena cala ni veivakasagai tawakilikili (e cavuti se caka vua na tagane se yalewa), nira dau vakauitukutuku veivagarogaroi ena talevoni.
Na cava e tukuna na iVolatabu?
E tukuna na iVolatabu me marautaki na veiyacovi ena lomanibai ni vakawati. (Vosa Vakaibalebale 5:18) E vakacala gona na nodra veiyacovi na se bera ni vakawati. Raica mada eso na tikinivolatabu qo:
“Me kua mada ga ni cavuti ena kemuni maliwa na veiyacovi tawadodonu, na ka dukadukali kece se kocokoco, me kua tale ga na itovo vakamadua, na veivosaki e vakasisila, se na veiwali ca.”—Efeso 5:3, 4.
“Moni vakamatea . . . na gagadre ni veitikiniyagomuni vakavuravura, na veiyacovi tawadodonu, na ivalavala dukadukali, na garogaro vakasisila, na gagadre ca, kei na kocokoco.”—Kolosa 3:5.
E sega wale ga ni veivakasalataki na tikinivolatabu qori meda cata na “veiyacovi tawadodonu” (veiyacovi ena taudaku ni vakamau) ia e cata tale ga na “ivalavala dukadukali” (e dusia na itovo duka kece) kei na “garogaro vakasisila” (sega ni dusia na nodra veidomoni na veiwatini, ia e dusia ga na garogaro ena rawa ni tini ena cala bibi).
Mo taroga:
E okati vakacava me “ivalavala dukadukali” na vakau itaba ni luvawale ena talevoni?
Ena uqeta vakacava na “garogaro vakasisila”?
Na cava e “ca” kina na gagadre mo sarava se vakauta na itaba ni luvawale?
E dusia na tikinivolatabu e toka e ra na vuna mo kua sara ni vakauta na itukutuku, itaba, se vidio veivagarogaroi.
“Gumatua sara mo vakaraitaka ena mata ni Kalou ni ganiti iko na nona veivakadonui, na tamata cakacaka e sega ni dua na ka e maduataka.”—2 Timoci 2:15.
“Vakasamataka vinaka na ivalavala moni muria moni savasava kina, moni qarava tale ga na Kalou!”—2 Pita 3:11.
Na tikinivolatabu qori e vakamacalataka na yaga ni kena bulataki na ivakatagedegede vakaiVolatabu. Ni vinaka na nomu ivakarau, o na sega ni via veivutunitaka na nomu vakatulewa.—Kalatia 6:7.
Mo taroga:
Na cava e kilai me baleti au?
Au dau kauaitaka na kedra irogorogo eso tale?
Au via raica na ka e vakararawataki ira?
Ena vakacava na kequ irogorogo niu vakauitukutuku, itaba, se vidio veivagarogaroi?
Ena rawa ni vakaleqa nodrau nuitaki au na noqu itubutubu na vakauitukutuku vakasisila?
ITALANOA DINA E kaya e dua na goneyalewa yabaki 23, “Dua na noqu itokani e vakaitau lo tiko, mani vakauta e dua na kena itaba ni luvawale vei cauravou, e vakauta tale ga e dua o cauravou. Se sega mada ga ni oti e 48 na aua, e nanuma sara o tamai goneyalewa me raica mada na nona talevoni. Dua na ka na nona kurabui, lako vata kei na rarawa ni raica na itukutuku qori. Rau mani veivosakitaka vakaveitamani qai talaucaka na ka kece o goneyalewa. Au kila ni veivutunitaka na ka e cakava, ia rau se kurabui tiko ga na nona itubutubu, rau rarawa tale ga vakalevu! Rau sega ni vakadeitaka me rau nuitaki koya tale se sega.”
Kena dina: Na vakauitukutuku, itaba, se vidio vakasisila erau beci kina o koya e vakauta kei koya e sarava. “E velavela qai vakararawataki au,” e kaya e dua na goneyalewa yabaki 18, e vakasaurarataki koya o nona itau me vakauitukutuku veivagarogaroi yani vua.
Ni o vakasamataka na itinitini ca ni vakauitukutuku, itaba se vidio vakasisila, ena vinaka ga mo muria na ivakasala vakaiVolatabu qo:
“Mo dro tani . . . mai na gagadre vakaitabagone.”—2 Timoci 2:22.
“Ni vagolea tani na mataqu meu kua ni raica na ka tawayaga.”—Same 119:37.
Na cava o na cakava?
Muria na ivakasala vakaiVolatabu ena nomu bula. Wilika na ka e tukuna o Janet, qai digia na digidigi o nanuma ni vinaka.
“Keirau sota kei na dua na cauravou, mani kerea na noqu naba, au taura tale ga na nona. Ena loma ga ni dua na macawa, e kerea mai meu vakauta yani na kequ itaba niu vakaisulu ni sili tu.”—Janet.
Na cava o nanuma me cakava o Janet? Na cava o na cakava?
DIGIDIGI A De o na kaya: ‘E sega ni dua na kena ca ya. Ke keirau na gade i matasawa, ena raici au ga niu vakaisulu ni sili.’
DIGIDIGI B De o na kaya: ‘Au sega ni kila na cava e lomana. Meu vakauta mada na itaba e sega ni vakaraitaki vakalevu kina na yagoqu, meu raica na cava ena yaco.’
DIGIDIGI C De o na kaya: ‘Na cauravou qo e vinakata ga na veiyacovi. Au na bokoca na nona itukutuku.’
E vinaka toka na Digidigi C, se vakaevei? Rogoca mada na ka e tukuna na iVolatabu: “O koya sa yalomatua sa kunea na ca, ka sa vunitaki koya: Ia ko ira sa sega ni vuku era sa lako tu yani, a ra sa kunea na rarawa.”—Vosa Vakaibalebale 22:3.
Na ivakaraitaki qo e dusia na ka e dau vakavuna na vakauitukutuku, itaba, se vidio veivagarogaroi, kei na so tale na itovo ca: Vakacava, o dau digitaka vinaka na nomu itokani? (Vosa Vakaibalebale 13:20) E kaya o Sera, sa yabaki 27: “Mo vakailala ga kei ira o kila nira na sega ni vakawalena na itovo ca.” E duavata kina o Delia, e dua na goneyalewa yabaki 24, e kaya:“Eso na itokani era vinakata ga mera vakaleqai iko, era sega ni vinakata me vinaka na nomu itovo. Ke sega ni salavata na nodra itovo kei na lawa ni Kalou, era uqeta tiko ga mo kua ni cakava na ka o kila ni dodonu. O vinakata me yaco qori?”


c: text/html

text:
Ka Era Kaya Nomu iCaba
Sarava na nodra vakatarogi eso na itabagone mai na veiyasa i vuravura me baleta na ka dredre era vakila kei na sala era vosota kina.
Wili iVolatabu
Eso era sega ni taleitaka na wili ivola, ia e duatani na wili iVolatabu. Eratou vakamacalataka e va na itabagone na yaga ni wili iVolatabu.
Vakabauta na Kalou
Ena vidio lekaleka qo, era vakamacalataka kina na itabagone na vuna era vakabauta kina ni bula dina tiko na Dauveibuli.
Na Bula Vinaka Duadua
O via marautaka na nomu bula? Rogoca ni vakamacalataka o Cameron na nona bula vakacegu ena vanua e sega ni tadra.
iLavo
Wilika na ka era kaya nomu icaba me baleta na ilavo, na kena maroroi, ivakavakayagataki, kei na rai donu me baleta na ilavo.
Mobail
Era kila e levu na itabagone ni tiko tale ga ena mobail e levu na sala ni veikilai. Na cava na kena vinaka kei na kena ca?

robotstxt: allowed

filter: keep


text: 16 Ni oti na Siga ni Vakacecegu,+ eratou voli waiwai boivinaka o Meri Makitala, o Meri+ na tinai Jemesa, kei Salome me lumu kina na yago i Jisu.+2 Eratou gole sara ina ibulubulu*+ ena matakalailai ni imatai ni siga ni macawa, ni se qai cabe na siga.3 Eratou veikayaka: “O cei ena vaqiqica tani na vatu mai na icurucuru ni ibulubulu?”4 Ia ni ratou rai yani, sa vaqiqici tani tu na vatu, dina ga ni vatu levu sara.+5 Ni ratou curu i loma ni ibulubulu, eratou kidroa ni ratou raica e dua na cauravou ni dabe toka ena yasana imatau, e vakaisulu balavu vulavula.6 E kaya vei ratou: “Dou kua ni kidroa.+ Dou vaqarai Jisu tiko na kai Nasareci, o koya a vakamatei ena kau. Sa vakaturi o koya,+ sa yali e ke. Dou raica, qo na vanua era vakadavori koya kina.+7 Dou lako, dou lai tukuna vei ratou nona tisaipeli, kei Pita, ‘Sa liu o koya i Kalili.+ Dou na raici koya e kea, me vaka ga a tukuna vei kemudou.’”+8 Ni ratou curu mai tuba, eratou dro mai na ibulubulu, eratou sautaninini ena levu ni nodratou kidroa. Eratou sega ni bau talanoataka vua e dua na ka e yaco ena levu ni nodratou rere.*+


text:
43 Sa qai ca sara na dausiga ena vanua.+2 Ni oti na kedratou covuata eratou kauta mai Ijipita,+ e tukuna vei ratou o tamadratou: “Dou lesu, dou lai volia mai vakalailai na kedatou kakana.”3 E qai tukuna vua o Juta: “E vakaroti keitou sara ga na turaga oya, ‘Dou na sega ni raica tale na mataqu vakavo ga ke tiko kei kemudou na tacimudou.’+4 Ke o soli taci keitou me keitou lako vata, keitou na lako sobu me lai volia mai na kemu kakana.5 Ia ke o sega ni soli koya, keitou na sega ni lako sobu, ni tukuna vei keitou na turaga oya, ‘Ke dou sega ni kauti tacimudou mai, dou kua sara ni mai raica tale na mataqu.’”+6 E qai taroga o Isireli:+ “Na cava dou cakava kina vei au na ka ca qo ni dou tukuna vua na turaga oya ni tiko e dua tale na tacimudou?”7 Eratou kaya: “A via kila sara ga na turaga oya na veika baleti keitou kei ira na wekai keitou, ni taroga, ‘Se bula tiko na tamamudou? E dua tale na tacimudou?’ keitou mani tukuna vua na ka kece qo.+ Me keitou kila vakacava ni na tukuna o koya, ‘Dou kauta sobu mai na tacimudou’?”+8 E qai tukuna o Juta vei Isireli na tamana: “Laiva na gonetagane me keirau lako vata,+ me keitou lako me rawa ni tou bula tiko kina me tou kua ni mate+—o keitou, o iko, kei ira na luvei keitou.+9 Au na vakadeitaka nona taqomaki.+ Ena noqu itavi, mo tarogi au kina. Keu na sega ni kauti koya lesu mai meu soli koya vei iko, au sa na valavala ca vei iko ena veigauna kece ga.10 Ke keitou a sega ni lokuyara, keitou sa lesu vakarua tale mai kea.”11 E mani kaya vei ratou o Isireli na tamadratou: “Ke sa va qori, dou qai cakava qo: Dou tawana na vua vinaka duadua ni vanua ena nomudou taga, dou qai kauta sobu vua na turaga oya me iloloma:+ eso na waiwai boivinaka,+ na denioni, na drega ni kau boivinaka, na kulinikau boivinaka,+ na vua ni pistajio,* kei na amodi.12 Dou vakaruataka na levu ni ilavo dou kauta, dou kauta lesu tale ga na ilavo a vakasukai mai ena gusu ni nomudou taga.+ De a sega ni nakiti.13 Dou lako, dou kauta na tacimudou, dou lesu vua na turaga oya.14 Me lomani kemudou mada ga na Kalou Kaukaua Duadua ena mata i koya na turaga, me rawa ni sereka vei kemudou na tacimudou oya kei Penijamini. Ia o yau, keu rarawa kina, au na rarawa ga!”+15 Eratou mani kauta na iloloma na veitacini, eratou kauta tale ga na ilavo e vakaruataki, kei Penijamini. Eratou cavutu ratou qai lako i Ijipita, eratou lai tu tale ena mata i Josefa.+16 Ni raica o Josefa ni ratou lako yani kei Penijamini, a sega tale ni wawa ni kaya vua na turaga e dau raica nona vale: “Kauti ratou na tagane i vale, vakamatea eso na manumanu qai vakarautaka na magiti, ni ratou na kanavata kei au ena sigalevu.”17 Sega ni bera nona cakava na turaga oya na ka e tukuna o Josefa,+ qai kauti ratou sara ina vale i Josefa.18 Ia e tuburi ratou na tagane na rere ni ratou kau ina vale i Josefa, eratou kaya sara: “Tou kau mai eke ena vuku ni ilavo a vakasukai yani ena nodatou taga ena nodatou lako mai e liu. Qo era na qaqauraki kedatou, vakabobulataki kedatou, qai taura na nodatou asa!”+19 Eratou torova yani na turaga e dau raica na vale i Josefa ratou qai vosa vua ena icurucuru ni vale.20 Eratou kaya: “Ni vosoti keitou neitou turaga! Keitou a lako dina mai ena imatai ni gauna me keitou mai voli kakana.+21 Ia ni keitou yaco ena neitou icili keitou dolava sara na neitou taga, me cava tale, sa tu na ilavo ena gusu ni neitou dui taga, na neitou ilavo kece.+ Ia qo, o keitou ga, keitou via kauta lesu mai.22 Keitou kauta tale ga mai e levu tale na ilavo me keitou voli kakana kina. Keitou sega ni kila se o cei e biuta na neitou ilavo ena neitou taga.”+23 E qai kaya na turaga oya: “Sa donu. Dou kua ni rere. Na nomudou Kalou kei na Kalou i tamamudou e solia vei kemudou na iyau ena nomudou taga. Au sa taura oti na nomudou ilavo.” Oti oya e qai kauti Simioni yani vei ratou.+24 E kauti ratou sara ina vale i Josefa na turaga oya, solia vei ratou na wai me vui kina na yavadratou, solia tale ga na kedra na nodratou asa.25 Eratou vakarautaka sara na iloloma+ nei Josefa ni sa na yaco yani ena sigalevu, ni ratou rogoca eratou na lai kana e kea.+26 Ni yaco yani i vale o Josefa, eratou kauta sara vua na nodratou iloloma e lomanivale, ratou qai davo vakatoboicu e matana ena qele.+27 Oti qori e tarogi ratou ke ratou bula vinaka tiko qai kaya: “Sa vakacava na tamamudou, na kenaturaga dou a tukuna? E se bula tiko?”+28 Eratou qai kaya: “Na nomuni tamata na tamai keitou e bulabula vinaka. E se bula tiko.” Eratou cuva ratou qai davo vakatoboicu.+29 Ni tacake o Josefa qai raici Penijamini na tacina, na luvei tinana,+ e kaya sara: “Qo na tacimudou gone duadua dou a tukuna vei au?”+ E kaya tale: “Luvequ, me lomani iko mada ga na Kalou.”30 Ni sega ni kinoca rawa o Josefa na nona luluvu ena vuku i tacina, e vakusakusa yani i tuba me vaqara e dua na vanua me tagi kina. E mani curu duadua ina dua na rumu qai sorova i kea na tagi.+31 Oti oya e tavoi qai lesu yani ni sa tauri koya vinaka, e kaya: “Vakarautaka na kakana.”32 Era vakarautaka sara vua, vei ratou tale ga, vei ira tale ga na Ijipita mera kana ga vakataki ira, ni sega ni rawa nira kanavata na Ijipita kei ira na Iperiu, qori e ka vakasevaki vei ira na Ijipita.+33 Eratou mai dabe yani e matana na tacina,* na ulumatua me vaka na nona itutu vakaulumatua+ me yaco sara vei koya e gone duadua, eratou mai veiwadravi toka yani ena kurabui.34 E solia tiko ga na kena iwasewase mai na nona teveli vei ratou, ia e vakalimataka na ivotavota kei Penijamini me sivia na kedratou ivotavota na kena vo.+ Eratou kana, eratou gunu tiko ga kei koya me yacova ni ratou sa mamau.
iVakamacala e ra
^ E dua na mataqali pinati boi malumu qai kamikamica na kena ikanakana.


text:
Iyaya ni rumu ni Luxury ni liga vaka-Amerika droini idabedabe, Chesterfield ni droini isulu
Matailalai ni ivoli
Nanuma oqo
Iyaya ni rumu ni Luxury ni liga vaka-Amerika droini idabedabe, Chesterfield ni droini isulu
Chesterfield ni tutu loaloa ni isulu loaloa, Gauna oqo, Savasava, kei na kena ivakarau. E dua na tiki levu ni idabedabe coil ni taga cushion sa rui logavinaka ka malumu. Na droini Movable e rawarawa me savasava ka tidy. Kaukamea koula ibulukau kei na stainless sitila na yavamu me kina na ni idabedabe.
1~ 3: EPE ologa wavokita na idabedabe
4~ 6: Foam corrugated kateni ologa ena tutu
7~ 8: Kateni pepa ologa ena loma ni idabedabe, oka kina na kena e ra
9~ 12:Vakavavakutaka ilati e tautuba.
Q: O iko e dua na kabani ni manufacturer se veisau?
E dua: O keda e dua na buli iyaya ni kena upholstery na ivoli mai na 1985.
Q: Sa evei na nomu volau ni nona?
E dua: Eda sa tiko ena ShunDe, Foshan City, Guangdong na yasana, Jaina
Q:Na cava na nomu veiqaravi ni volivolitaki?
E dua: Sa tiko oqo vei keda ni oti na noda vakadikeva na volivolitaki. Kevaka e dua na veivakacacani mai na lori se ituvaki vinaka, keitou na cakacakataka na iwali ka solia vei iko e dua na itukutuku.
Q:Na cava na nomu MOQ?
E dua:Na noda MOQ e 40HQ se 20GP(E rawa ni vakayagataki eso tale na isau), e rawa ni o veiwaki na ivoli duidui mo cokovata kina e dua na 40HQ se 20GP.
Q: E rawa ni o cakava na veitarogi me baleta na cakacaka ni otela?
E dua: E levu sara na ka eda sotava me baleta na cakacaka ni otela kei na ivola taucoko e rawa ni ulabaleta na veisaqasaqa me vaka na CA117, BS5852, BS7177, BS7176, kei E0/E1.
Q:Na cava na nomu itavi levu ni ivoli?
E dua: Eda sa ga vakayacoka Sofas, Sofabed, Meteresi, Recliners kei na idabedabe.
Q: E rawa beka ni 'u digitaka na roka?
E dua: Io, sa tu vei keda eso na roka me da digitaka ena dua tale na ivola me vaka na kakana e cake leca, PVC, PU, se isulu.
Q:Na cava na kena gauna?
E dua: Ni keirau sa ciqoma na vakacuruilavo, ena taura toka e rauta ni 30 na siga ~ 35.
Q:Na cava na ivakarau ni sausaumi?
E dua: Na ivakarau ni sausaumi ena FOB ki na SHENZHEN waqa. T/T, 35% vakacuruilavo, vakatautauvatataki ni bera ni caka.
Q:E tiko beka vei iko na ivotavota ni ivoli?
E dua: Sega, Eda sa OEM ka ODM manufacturer, na ivoli kece e vakarawarawataka vei ira na noda kasitama.
Q: E rawa ni cakava na volau ni nona na sabolo?
E dua: E rawa ni da vakauta na isulu se leca me ivakaraitaki vakadodonu vei iko. Na ODM ni iyaya me na saumi kina na icurucuru ni sabolo, ni oti 10 na ota pcs ena lesu tale ki na icurucuru ni sabolo.
Q: Na cava na Lotu warranty ni nomu ivoli?
E dua: Na warranty ni sofas sa 2 veiyabaki ena loma ni vale, 1 yabaki ni leca e tautuba; Meteresi e 10 veiyabaki me innerspring na vale.


text:
Bula Vakavuvale kei na Veitokani
E levu e sega ni dau vinaka nodra veimaliwai ena vuvale se vei ira nodra itokani. Ia qo eso na ivakavuvuli vakaivolatabu ena vakavinakataka nomu veimaliwai kei ira eso tale.
KUA NI NANUMI IKO GA
IVAKAVUVULI VAKAIVOLATABU: “[Kua] ni kauaitaka ga na ka e baleti kemuni, ni kauaitaka tale ga na ka e baleti ira tale eso.”—Filipai 2:4.
KENA IBALEBALE: E yavutaki na veitokani vinaka ena soli ka, sega ni taura na ka. Ke o dau nanumi iko ga, ena rawa ni vakaleqa nomu veitokani kei ira eso tale. Kena ivakaraitaki, na isa ni vakawati e nanumi koya ga ena rawa ni tawayalodina vei watina. E sega tale ga ni dua ena via veitokani kei ira na dau uvudavuitaka na ka era taukena se kila. E kaya kina na ivola The Road to Character, ni dua e “dau nanumi koya ga ena sega ni vinaka nona vakatulewa.”
KA O RAWA NI CAKAVA:
Dau veivuke. Na veitokani vinaka e yavutaki ena ivau e dei kei na veinuitaki. E laurai ena so na vakadidike ni o ira na dau veivukei, era sega soti ni lomabibi, era nuidei tale ga.
Dau veinanumi. Qori noda dau vakila na nodra rarawa eso tale. Ke o dau veinanumi, o na sega ni vakalelewa, se tauca na vosa gaga mo vakamosia kina na lomana e dua tale.
O na vosota tale ga na ka era cakava eso tale. Qori ena vukei iko mo kua ni veivakaduiduitaki, ia mo veitokani kei ira na duidui matatamata se isususu.
Dau veimaliwai. Na levu ga ni gauna o tiko kina kei ira eso tale, o na kilai ira vinaka tale ga. Ena vakaibalebale na ka o veitalanoataka kei ira ke o via vakaitokani dina. Dau vakarorogo vinaka, kua ni vakawalena na ka era kauai kina nomu itokani. Ena dua na vakadidike wale tiko ga qo, e laurai ni “vaka vu marau na veitalanoa vinaka.”
DIGI IRA VINAKA NOMU ITOKANI
IVAKAVUVULI VAKAIVOLATABU: “Na ilala ca e vakacacana na itovo vinaka.”—1 Korinica 15:33.
KENA IBALEBALE: O ira sara ga na nomu ilala era rawa ni uqeti iko ena ka mo cakava se mani vinaka se ca. Era kaya na vuniwai era dau dikeva na itovo ni tamata, ni o ira na noda ilala era rawa ni vakamua vakalevu na noda ivakarau ni bula. Kena ivakaraitaki, ke o vakailala kei ira na dau vakatavako se ra lalawataka tiko mera veisere, o na rawa tale ga ni kana tavako, se uqeti mo veisere.
KA O RAWA NI CAKAVA: Vakailala ga kei ira e vinaka na nodra itovo, qai vakatotomuri ira. Kena ivakaraitaki, qarai ira na itokani era dau yalovinaka, veidokai, lomasavu qai veikauaitaki dina.
ESO TALE NA IVAKAVUVULI VAKAIVOLATABU
QARAUNA NA VOSA MOSIMOSI.
“Na vosa vakalialia e vaka na isua ni iseleiwau.”—VOSA VAKAIBALEBALE 12:18.
DAU LOMASAVU.
“Na tamata lomasavu ena rawaka.”—VOSA VAKAIBALEBALE 11:25.
CAKAVA VEI IRA TALE ESO NA KA O VINAKATA MERA CAKAVA VEI IKO.
“Na ka kece dou vinakata mera cakava vei kemudou na tamata, dou cakava tale ga vei ira.”—MACIU 7:12.


text:
KACIVAKI NA 2022/2023 BUDGET ENA I KA 15 NI JIULAI
Written by Maikeli Radua on June 14, 2022
Minister for Economy Aiyaz Saiyad Khaiyum { Image: Fijian Government}
Namaka ni sa na kacivaki na 2022/2023 Budget ena i ka 15 ni siga ni vula o Jiulai 2022.
Vakaritaka na Minisita ni Lavo o Aiyaz Saiyad Khaiyum ni se bera tiko ni soli ena gauna qo na Writ of Elections, ka namaki me sa na vakarautaki na budget ena i ka matai ni siga ni vula o Okosita 2022.
Vinakati tiko me qai ka 29 ni siga ni vula o Jiulai me sa vakadonui na i tuvatuva vakailavo qo.
Gauna qo edua na itavi levu e vakacolati koya tiko kina na Prime Minister oya na kena vakarautaki na Writ of Elections na kena tiki ni siga, kei na kena kacivaki na tikinisiga ni veidigidigi.
Vakarorogo tikoga mai ena Vitifm 92.2FM/92.6FM/92.0FM ena kena i tukutuku matata.


text:
LEQA NAI MATAI NI LEWE NI VANUA MAI IDIA ENA MATE NA OMICRON VARIANT
Written by Mika Qalobula on January 6, 2022
Sa mai vakaraitaka na tabana ni bula mai na vanua levu o Idia ni sa mai leqa e dua na turaga yabki 73 ka tauvi koya tiko na mate na Omicron Variant.
E sa 2630 taucoko na levu ni kisi ni Omicron e sa vakadetaki tiko mai kea ena gauna oqo,ka rauta e 324 na lewe ni vanua era leqa ena vei 24 na auwa, ka ra semati ena mate na Omicron.
Vakarorogo mai ena VITIFM 92.2FM,92FM kei na 92.6FM.
Source – BBC NEWS.


text:
Vakacava e Yaga na iVakasala Vakaivolatabu Niu Via Vakamatei au Ga?
Kena isau vakaivolatabu
Io! Na iVolatabu e vakavuna “na Kalou e dau vakacegui ira na yalolailai.” (2 Korinica 7:6) E sega ni ivola ni vuniwai, ia e dusimaki ira e levu mera kua ni vakamatei ira ga. E rawa ni yaga tale ga vei iko na kena ivakasala.
Na ivakasala yaga cava e tiko ena iVolatabu?
● Talaucaka na lomamu.
Ka e kaya na iVolatabu: “Na itokani dina e loloma ena veigauna, e tacida ena gauna ni rarawa.”—Vosa Vakaibalebale 17:17.
Kena ibalebale: Eda vinakata nodra veitokoni eso tale ke da lomabibitaka voli e dua na ka.
Ke o kubuta lo tiko nomu leqa, ena rawa ni vakavuna e levu tale na leqa. Ia ena rawa ni vakalailaina na leqa ke o talaucaka na lomamu, ena vukei iko tale ga me dau donu nomu rai.
Tovolea mada qo: Veitalanoa kei na dua, nomu itokani nuitaki se lewe ni vuvale. * Vola na ka e tu e lomamu.
● Kere ivakasala.
Ka e kaya na iVolatabu: “E sega ni yaga na vuniwai vei ira na bula vinaka, e yaga ga vei ira na tauvimate.”—Maciu 9:12.
Kena ibalebale: Meda qara na veivuke vakavuniwai e vinakati ena gauna eda tauvimate kina.
Noda via vakamatei keda e ivakatakilakila ni tauvimate ni vakasama se lomabibi. Me vaka ga nida tauvimate, e sega ni dodonu meda madua. Eda rawa ni vukei ena ituvaki va qori.
Tovolea mada qo: Kere ivakasala vei ira na vuniwai ena kena gauna totolo duadua.
● Nanuma tiko ni kauaitaki iko na Kalou.
Ka e kaya na iVolatabu: “Vakacava e sega ni volitaki e lima na siparo ena rua na ilavo lailai? Ia na Kalou e sega ni guilecava e dua vei ratou. . . . Dou kua gona ni rere ni dou uasivi ira na siparo.”—Luke 12:6, 7.
Kena ibalebale: O talei vua na Kalou.
De dua o na galili, ia na Kalou e raica vinaka tu na veika o sotava tiko. E kauaitaki iko, ke o sega mada ga ni taleitaka na bula. E kaya na Same 51:17: “Na uto e kavoro qai bibivoro, kemuni na Kalou, oni na sega ni cata.” E lomani iko na Kalou, qai vinakata mo bula.
Tovolea mada qo: Vakadinadinataka ena iVolatabu ni lomani iko na Kalou. Kena ivakaraitaki, o na raica ena wase 24 ni ivola ni vuli iVolatabu Toro Voleka Vua na Kalou.
● Masu vua na Kalou.
Ka e kaya na iVolatabu: “Moni biuta vua [na Kalou] na nomuni lomaocaoca kece, ni kauaitaki kemuni o koya.”—1 Pita 5:7.
Kena ibalebale: E sureti keda na Kalou meda talaucaka, qai tukuna vua na ka dina me baleta na ka eda lomabibitaka tiko.
Ena rawa ni solia vei iko na Kalou na lomavakacegu kei na kaukaua mo vosota na ituvaki qori. (Filipai 4:6, 7, 13) Ena rawa ni vukei keda o koya nida kaci yani nida vinakata dina nona veivuke.—Same 55:22.
Tovolea mada qo: Masu vua na Kalou. Vakayagataka na yacana o Jiova, qai tukuna vua na ka o vakila tiko. (Same 83:18) Kerei koya me vukei iko mo kua ni soro.
● Vakasamataka vakatitobu na inuinui e vakarautaka tu na iVolatabu me baleta na veigauna se bera mai.
Ka e kaya na iVolatabu: “Na inuinui qo e ikelekele ni noda bula, e dei qai kaukaua, e tuberi keda tale ga meda lakosivita na ilati.”—Iperiu 6:19.
Kena ibalebale: Ena rawa ni veiveisau na ivakarau ni lomada me vaka na waqa soko tu ena gauna ni draki ca, ia e vakarautaka na iVolatabu na inuinui ena rawa ni vukei keda meda dei.
Na inuinui qori e sega ni ka ni tatadra wale ga, ia e yavutaki ena vosa ni yalayala ni Kalou me vakaotia vakadua na mosi.—Vakatakila 21:4.
Tovolea mada qo: Vulica eso tale na inuinui ena iVolatabu ni o wilika na lesoni 5 ni brochure iTukutuku Vinaka Mai Vua na Kalou!
● Cakava e dua na ka o taleitaka.
Ka e kaya na iVolatabu: “Na yalomarau e wai vinaka.”—Vosa Vakaibalebale 17:22.
Kena ibalebale: Nida cakava na ka e vakamarautaki keda, qori ena vukea na ivakarau ni noda vakasama kei na lomada.
Tovolea mada qo: Cakava e dua na ka o taleitaka vakalevu. Kena ivakaraitaki, vakarogoca na sere e veiuqeti, wilika e dua na ka e veivakayaloqaqataki, se vakaitavi ena dua na ka ni veivakamarautaki. O na marau tale ga vakalevu ke o vukei ira eso tale, ena ka lalai mada ga o cakava.—Cakacaka 20:35.
● Qarauna nomu bula.
Ka e kaya na iVolatabu: “Ni yaga . . . na vakaukaua yago.”—1 Timoci 4:8.
Kena ibalebale: E yaga na vakaukaua yago, moce vinaka, kei na kana kakana bulabula.
Tovolea mada qo: Mo taubale, kaya me 15 mada ga na miniti.
● Nanuma tiko ni dau veiveisau na ivakarau ni lomada kei na so tale na ka ena noda bula.
Ka e kaya na iVolatabu: “Oni sega mada ga ni kila se na vakaevei na nomuni bula nimataka.”—Jemesa 4:14.
Kena ibalebale: E vakaiyalayala ga na leqa e dau vakavuna noda lomabibi.
Se mani vakacava sara tu mada na ca ni ituvaki nikua, ena rawa ni veisau qori nimataka. Qara na sala mo walia kina. (2 Korinica 4:8) Toso na gauna ena rawa ni veisau na kemu ituvaki. Ia ni o vakamatei iko, o na sega ni veisautaka rawa qori.
Tovolea mada qo: Wilika na kedra italanoa eso ena iVolatabu era yalolailai ena dua na gauna era via vakamatei ira, raica tale ga na veiveisau era cakava, era sega mada ni namaka. Dikeva mada qo e vica na kena ivakaraitaki.
Cava e kaya na iVolatabu me baleti ira na via mate?
Io. E volatukutukutaki kina nodra kaya eso, “Au via mate.” E sega ni cudruvi ira na Kalou, ia e tu vakarau me vukei ira. Ena rawa ni cakava tale ga qori vei iko.
Ilaija
● Kena itukutuku E dua na parofita doudou, ia eso na gauna e dau yalolailai. E kaya na Jemesa 5:17, “E tamata ga vakataki keda o Ilaija.”
● Na cava e via mate kina? Dua na gauna, a galili o Ilaija, rere qai nanuma ni tawayaga nona bula. E mani kerea: “Kemuni Jiova, moni kauta tani na noqu bula.”—1 Tui 19:4.
● Cava e vukei koya? E talaucaka na lomana vua na Kalou. E qai vakayaloqaqataki koya vakacava na Kalou? E kauaitaki koya qai vakaraitaka vua nona kaukaua. E vakadeitaka vei Ilaija ni tiko na kena yaga, e vakarautaka tale ga e dua na dauveiqaravi yaga qai dau veikauaitaki.
▸ Wilika na kena italanoa o Ilaija: 1 Tui 19:2-18.
Jope
● Kena itukutuku E turaga vutuniyau qai yalodina vua na Kalou.
● Na cava e via mate kina? E veisau vakasauri nona bula me lai ca sara. E kau tani vua na ka kece e taukena. Era mate kece na luvena ena dua na leqa tubukoso qai tauvi koya e dua na mate rerevaki. Oti e beitaki vakailasu ni vakavuna ga nona leqa. E kaya o Jope : “Au sa cata noqu bula, au sega ni via bula tiko.”—Jope 7:16.
● Cava e vukei koya? E masu vua na Kalou qai talaucaka na lomana vei ira na nona itokani. (Jope 10:1-3) E vakayaloqaqataki koya e dua na nona itokani dauveinanumi o Ilaiu, qai vukei koya me donu nona rai. Kena ikuri, e marau ni muria na veivuke kei na ivakasala ni Kalou.
▸ Wilika na kena italanoa o Jope: Jope 1:1-3, 13-22; 2:7; 3:1-13; 36:1-7; 38:1-3; 42:1, 2, 10-13.
Mosese
● Kena itukutuku E nodra iliuliu na Isireli makawa, e parofita yalodina tale ga.
● Cava e via mate kina? E levu na itavi e qarava, e vakalewai qai dau oca. E tagi vua na Kalou: “Yalovinaka ni vakamatei au ga.”—Tiko Voli Mai na Lekutu 11:11, 15.
● Cava e vukei koya? E talaucaka na lomana vua na Kalou. E vukei koya na Kalou qai vakamamadataka nona icolacola.
▸ Wilika na kena italanoa o Mosese: Tiko Voli Mai na Lekutu 11:4-6, 10-17.
^ Ke o vakasamataka vakalevu mo vakamatei iko qai sega ni dua e vukei iko, rawa ni o qirita na tabana ni veivuke se emergency number.


text:
Manga Kyou mo E ni Kaita Mochi ga Umai
Alternative Titles今日も絵に描いた餅が美味い@COMIC
Synopsis Kyou mo E ni Kaita Mochi ga Umai
今日も絵に描いた餅が美味い@COMIC
Released2021
Author MOCHIMOCHI Matter
Artist BAITO Asuka
Updated On
GenresFantasy Slice of Life Shounen
keywords: read kyou mo e ni kaita mochi ga umai, kyou mo e ni kaita mochi ga umai english, kyou mo e ni kaita mochi ga umai eng, download kyou mo e ni kaita mochi ga umai eng, read kyou mo e ni kaita mochi ga umai online, kyou mo e ni kaita mochi ga umai manga raw


text:
GAUNA QO AU SE VAKARAICA MADA CAVA ESA CAKA TIKO, KA VAKARAICA MATUA NA NODRA I QITOQITO NA CAURAVOU…Ben Gollings.
Written by Maikeli Radua on January 13, 2022
Fiji Airways Men’s National 7’s Coach Ben Gollings.
Vakaraitaka o Ben Gollings…au sega ni lako mai qo meu sa mai vakatulewataka sara mera qito vakacava na cauravou.
Matai au na mai vakaraica tu mada na veika sa caka tiko kei na nodra i qitoqito na cauravou.
Ni oti oya sa na qai toso vakamalua nona na saga mena veisautaka eso na ka kevaka e nanumi me veisau.
Nona takete oya me rawata o Viti na sotasota ni Commonwealth kei na World Cup 7’s ena yabaki qo.
Kena i tukutku matata o na rogoca tikoga ena Vitifm 92.2FM/92.6FM/92.0FM


text:
TATADRA NEI KUNATANI ME NA LEWENA NA TIMI NI VITI 7 ENA COMMONWEALTH KEI NA SOTASOTA NI VURAVURA.
Written by Maria Solomone on May 16, 2022
Sa oti e 4 na yabaki,qai lesu tale mai ena buturara ni qito rakavi leya vitu no Semi Kunatani,ka namaki me na vakaraitaki koya ena sotasota ni Toulouse 7s ena macawa qo.
Semi Kunatani
Na i otioti ni gauna e qito rakavi leya vitu kina na nodra vaka i tavi ena sotasota ni World Cup 7s ena 2018,ka ratou a druka kina vei Niusiladi ena fainala.
Vakaraitaka ena Vitifm o Kunatani,ni dua na dredre ena sotava,na nona saga me vakamatautaki koya tale ena qito rakavi 7.
Semi Kunatani:pc-fiji7srugbyfanpage
Kaya tale ga o koya ni tiko ena nona i tuvatuva me na lewena na timi ni rakavi 7 ki na sotasota ni Coomonwealth Games kei sota ni Vuravura ena yabaki qo.
Qito vakatobu nei Viti ena Toulouse 7s ena macawa qo kei Kenya 12:34am,Vakarauwai,karua kei Welesi ena 8:33am ena Vakarauwai,kei na in otioti vakatobu kei Varanise ena 12:34am ena Sigatabu.
Na kota fainala ena 4:04am na Sigatabu,Semi fainala ena 12:14am na Moniti,kei na Fainala ena 4:26am na Moniti tale ga.
Sema tiko ga mai ena VITIFM KAMICA QAI KAJI.


text:
Vakatotomuria Nodra Vakabauta—O Ira na Cavuti ena iVolatabu
Ena talanoataki ena ulutaga qo na vakasakiti ni nodra vakabauta na tagane kei na yalewa ena iVolatabu. * O na vuli vakalevu ena nodra ivakaraitaki ni vakabauta mo vaqaqacotaka kina na nomu vakabauta, mo toro voleka tale ga kina vua na Kalou.
^ E vakarautaki ena ulutaga qo eso na itukutuku e sega ni tiko ena iVolatabu mo rawa ni raitayaloyalotaka kina na ka e yaco tiko, mo biuti iko sara ga ena ituvaki ya. E laurai tale ga me salavata na itukutuku qori kei na veika e tukuni ena iVolatabu, vaka kina na itukutuku makawa, qai biu vata kei na ka era kunea na daukelikeli.
Creation to the Flood
Epeli—“E Vosa Tiko ga, Dina ni sa Mate”
Na cava eda rawa ni vulica me baleti Epeli kei na nona vakabauta, dina ni sega ni levu na kena itukutuku ena iVolatabu?
Inoki: “Vakadonui Koya na Kalou”
Ke o qarava tiko e dua na vuvale se dau dredre mo cakava na ka dodonu, levu na ka o rawa ni vulica ena ivakaraitaki i Inoki.
Noa—E ‘Dau Lako Vata kei na Kalou Dina’
Na dredre cava e sotava o Noa kei na watina ni susugi luvedrau? E laurai vakacava vei ratou na vakabauta ni ratou tara na waqa?
A Vakabulai o Noa “kei na Vitu Tale”
Eratou vakabulai vakacava na vuvale i Noa nira va qara bula na vo ni tamata?
The Flood to the Exodus
Eparama—“Tamadra Kece na Vakabauta”
E vakaraitaka vakacava o Eparama na vakabauta? Sala cava o via vakadamurimuria kina na vakabauta i Eparama?
Sera: “O sa Rui Marama Totoka”
Ni rau yaco i Ijipita, era qoroya na turaga ni vanua i Fero na totoka kei Sera. O na rairai kurabuitaka na ka e qai yaco.
Vakatokai Koya na Kalou me “Raluve”
Cava e veiganiti kina na yaca i Sera vou?
Repeka: “Au na Lako”
Me ikuri ni vakabauta, vakaraitaka o Repeka eso tale na itovo vakasakiti.
“Yalovinaka, Dou Rogoca Mada na Noqu Tadra”
Era vulica na vuvale vakacabecabe nikua e dua na lesoni bibi ena vuvale e susugi kina o Josefa.
“Au na Qai Cakava Rawa Vakaevei na ka ca Vakaidina Qo?”
E taqomaki koya vakacava o Josefa ena nona saga vakaukaua na wati Potifa me temaki koya?
“Sega Beka ni Rawa Vua na Kalou me Vakaibalebaletaka na Ka?”
Rawa vakacava ni doudou o Josefa me tukuna na ibalebale ni tadra i koya na nodra iliuliu na dau kauta na mena gunu na tui, iliuliu ni vavavi, kei Fero? Rawa vakacava ni toki o Josefa ina valenitui ena loma ni dua ga na siga?
“O Yau na iSosomi ni Kalou?”
Sa bau vakilai ena nomu vuvale na vuvu, veinakicataki, se veisevaki? Ke vaka kina ena vukei iko na italanoa vakaivolatabu kei Josefa.
Jope—“Au na Sega ni Soro ena Noqu Yalodina!”
Ena vukei keda vakacava na italanoa i Jope ke da sotava na leqa, ituvaki dredre, se so tale na ka e vakatovolei kina noda yalodina?
Jope—E Vakacegui Koya o Jiova Mai na Nona Rarawa
Dua ga na sala eda na vakacudrui Setani kina, oya nida yalodina me vakataki Jope. Ia ena marau vakalevu o Jiova o koya e lomani keda!
Miriama—“Sere Vei Jiova”!
E uqeti vakalou o Miriama na parofita yalewa me liutaki ira na marama ena sere ni qaqa ena Wasa Damudamu. Eda vulica vua na yaloqaqa, vakabauta kei na yalomalumalumu.
The Exodus to Israel’s First King
Reapi “Okati me Yalododonu ena Nona Cakacaka”
Nida wilika na italanoa kei Reapi, eda kila vakacava ni kauaitaki keda kece o Jiova? Na cava eda vulica ena nona vakabauta?
“Niu Basika Meu Tinadra na Isireli”
Na cava eda vulica me baleta na vakabauta kei na yaloqaqa i Tepora e vakamacalataki ena iVolatabu?
Ruci—‘Au na Lako ina Vanua o na Lako Kina’
Na cava e yalorawarawa kina o Ruci me biuta nona vuvale kei na nona vanua? Na itovo cava e laurai vua e vakamareqeti koya kina o Jiova?
Ruci—Na “Yalewa Yalododonu”
Na cava e bibi kina nodrau vakamau o Ruci kei Poasa? Na cava eda vulica vei Ruci kei Neomai me baleta na vuvale?
Ana—Talaucaka na Lomana Vua na Kalou ena Masu
Nona vakabauti Jiova o Ana e vukei koya me vosota na ituvaki dredre e sotava tiko.
Samuela—A ‘Tubu me Levu na Gone ena Mata i Jiova’
Na cava e duidui kina nona susugi o Samuela vei ira eso tale na gone? E dei vakacava nona vakabauta ena valeniveitavaki?
Samuela—A Vosota na iTuvaki e Veivakayalolailaitaki
Eda sotava kece na ituvaki e veivakayalolailaitaki kei na dredre e vakatovolei kina noda vakabauta. Na cava eda vulica ena vosota i Samuela?
Israel’s First King to Jesus’ Birth
Jonacani—“Sega ni Dredre Vei Jiova”
Liutaki rau o Jonacani me rau lai ravuti ira na mataivalu, e vakairogorogo na kena itinitini.
“[E] Nei Jiova na iValu”
A rawa vakacava ni vakabalei Koliaci o Tevita? Cava eda vulica vei Tevita?
Tevita kei Jonacani—“Erau Duavata Sara . . . me Rau Veitokani Voleka”
Rawa vakacava ni rau veitokani voleka e rua e duidui nodra isususu, kei na nodrau yabaki ni bula? Ena vukei iko vakacava na nodrau ivakaraitaki mo itokani vinaka tale ga?
Apikali—Na Yalewa Yalomatua
Na cava eda vulica ena ituvaki dredre e sotava o Apikali ena nona vakawati?
Ilaija—E Tokona na Sokalou Savasava
Eda na vakatotomuri Ilaija vakacava nida veivosaki kei ira na saqata na ivakavuvuli ni iVolatabu?
Ilaija—E Yadra, Qai Wawa Tiko
E laurai vakacava vua na parofita o Ilaija ni vinakata me vakayacori na yalayala i Jiova?
Ilaija—E Vakacegui Koya na Nona Kalou
Na cava e yaco e vakayalolailaitaki Ilaija sara ga, lai tini kerea me mate?
Ilaija—E Vosota me Yacova na iCavacava
Na ivakaraitaki ni yalodina i Ilaija e rawa ni vukei meda vaqaqacotaka noda vakabauta ni yaco na ituvaki dredre.
Jona—E Vuli Mai na Nona Cala
O bau rere vakataki Jona ni solia vei iko o Jiova e dua na ilesilesi? Eda vulica ena nona italanoa na vosovoso kei na yalololoma i Jiova.
Jona—E Vulica me Yalololoma
Ena vukei keda vakacava na italanoa i Jona meda dikevi keda tale mada?
Esiteri—E Bolemate ena Vukudra na Tamata ni Kalou
Mo vakaraitaka na loloma e dei me vakataki Esiteri, qori ena vinakati kina na vakabauta kei na doudou.
Esiteri—E Marama Vuku, Yaloqaqa, Qai Sega ni Nanumi Koya Ga
E vakaraitaka vakacava o Esiteri ni sega ni nanumi koya ena vuku i Jiova kei na nona tamata?
Jesus’ Birth to the Death of the Apostles
Meri—“Raica! Au Yalewa Dauveiqaravi i Jiova!”
Na cava e kaya o Meri ni tukuna vua na agilosi o keperieli me baleta nona vakabauta? Na cava eso tale na itovo vinaka e vakaitovotaka?
Meri—E ‘Venanuyaka e Lomana’
Na veika e yaco e Peceliema, e vakadeitaka na vakabauta i Meri me nuitaka na yalayala i Jiova.
Josefa—E Veitaqomaki, Veiqaravi, Qai Yalodina Tiko Ga
Sala cava e taqomaka kina nona vuvale o Josefa? Na cava e kauti Jisu kina i Ijipita o Meri kei Josefa?
Marica—“Au Vakabauta”
E vakadinadinataki vakacava ni dei na vakabauta i Marica ena gauna e rarawa kina?
Meri Makitala—“Au sa Raica na Turaga!”
E marama yalodina o Meri Makitala, e imatai ni tisaipeli me raici Jisu ni sa vakaturi. E lesi ena dua na itavi dokai me vunautaka na itukutuku vinaka vei ira eso tale.
Pita—E Sega ni Rawai ena Rere kei na Vakatitiqa
Na vakatitiqa e rawa ni veivakaleqai. Ia e vorata o Pita na vakatitiqa kei na rere ni muri Jisu.
Pita—E Yalodina ni Vakatovolei
E vukei Pita vakacava me ciqoma na veivakadodonutaki nona yalodina kei na nona vakabauta?
Pita—E Vulica Vua na Turaga me Dauveivosoti
Na cava e vakavulica vei Pita o Jisu me baleta na veivosoti? E vakaraitaka vakacava o Jisu ni vosoti Pita?
“Luvequ Lomani Qai Gone Yalodina ena Turaga”
Na cava e uqeti Timoci me kua kina ni mamadua, ia me ivakatawa ni lotu vaKarisito gugumatua?


text:
ITALANOA NI NONA BULA
“O Keirau Qo! Moni Talai Keirau!”
O NANUMA tiko mo toki ena dua na vanua e vinakati kina na veivuke mo vakarabailevutaka na nomu cakacaka vakaitalatala, de dua e vanuatani? Ke o vakasamataka tiko qori, ena yaga vakalevu vei iko na nodrau ivakaraitaki o Brother kei Sister Bergame.
Rau se tekivu veiqaravi vakatabakidua o Jack kei Marie-Line ena 1988. Erau dau matau ena duidui ituvaki, rau ciqoma tale ga e levu na ilesilesi e Guadeloupe kei French Guiana. E qarava tiko na vanua qori na valenivolavola ni tabana e Varanise. Meda tarogi Jack kei Marie-Line mada.
Na cava e uqeti kemudrau mo drau veiqaravi vakatabakidua?
Marie-Line: Niu se gone, au dau lai vunau kei Na ena siga taucoko e Guadeloupe, e marama gugumatua. Au dau lomani ira na tamata, ya na vuna au tekivu painia kina ena 1985 ni oti na ga na noqu vuli.
Jack: Niu se itabagone, au dau maliwai ira vakalevu na veiqaravi vakatabakidua era taleitaka na cakacaka vakaitalatala. Au dau painia veivuke ena gauna ni sereki. Ena so na gauna ena muanimacawa, keimami dau vodo basi kei ira na painia me keimami lai tara na nodra yalava. Keimami vunau ena siga taucoko, lai tini sara e matasawa. Au dau marautaka sara ga na gauna qori!
Ni oti ga vakalailai na noqu vakamau kei Marie-Line ena 1988, au kaya sara, ‛E sega sara ga ni dua na neirau icolacola, vakacava me keirau vakarabailevutaka na neirau cakacaka vakaitalatala?’ Au tomani Marie-Line sara ena veiqaravi vakapainia. Ni oti e dua na yabaki, ni oti na vuli ni painia, keirau lesi sara me keirau painia lavotaki. Keirau marautaka sara ga e levu na neirau ilesilesi e Guadeloupe, oti qori keirau sureti me keirau lai veiqaravi i French Guiana.
E veiveisau nomudrau ilesilesi ena veiyabaki sa sivi. E rawa vakacava ni donu tiko ga nomudrau rai?
Marie-Line: Eratou kila vinaka na tacida tagane ena valenivolavola ni tabana e French Guiana ni neirau tikinivolatabu taleitaki na Aisea 6:8. Ni ratou qiri mai, ratou dau veiwalitaka ena talevoni, “Drau se nanuma tiko ga na nomudrau tikinivolatabu taleitaki?” Keirau sa kidava sara ni sa vakarau veisau na neirau ilesilesi. Keirau na sauma yani, “O keirau qo! Moni talai keirau!”
Keirau na sega vakadua ni vakatauvatana na neirau ilesilesi makawa kei na neirau ilesilesi vou. Qori ena rawa ni vakavuna me keirau sega ni marautaka. Keirau dau saga tale ga me keirau kilai ira sara vakavinaka na mataveitacini.
Jack: Ena gauna sa oti, era sega ni vinakata eso na neirau itokani me keirau toki, era mani kaya me keirau tiko ga. Ia na gauna keirau biuti Guadeloupe kina, e kaya vei keirau e dua na tacida na ka e tukuna o Jisu ena Maciu 13:38: “Na were o vuravura.” Ni veisau gona na neirau ilesilesi, ena dei tiko ga ena neirau vakasama ni keirau se veiqaravi tiko ga ena were qori se vanua cava ga keirau tiko kina. E bibi ga me dua na yalava, era tiko kina na tamata!
Ni keirau dau yaco yani ena neirau ilesilesi vou, keirau raica nira bula rawa ena vanua qori na lewenivanua, era marau tale ga. Keirau saga gona me keirau vakamatauni keirau kina. Ena rawa ni duidui na kakana, ia keirau kania na ka era kania, keirau gunuva tale ga na ka era gunuva. Ia keirau na qarauna tiko ga na neirau bula. Keirau dau saga me vinaka tiko ga na veika keirau dau tukuna me baleta na neirau ilesilesi kece.
Marie-Line: Levu sara na ka vinaka keirau vulica vei ira na mataveitacini ena vanua qori. Au vakasamataka sara na neirau se qai yaco yani e French Guiana. E bi na uca, keirau mani nanuma sara me keirau qai vunau ni sa siga. E tarogi au sara e dua na tacida yalewa, “Daru lako?” Au kurabui sara ga, au mai kaya yani, “Daru lako vakacava?” E kaya, “Kauta mai nomu iviu, me daru vodo basikeli.” Au vulica gona i keri meu taura tiko na iviu niu vodo basikeli. Keu sega ni vulica ya, au na sega tu ga ni lai vunau ni tau na uca!
Drau sa toki oti vaka15. Dua nomudrau ivakasala me baleta na toki?
Marie-Line: E sega ni rawarawa na toki. Ia se bibi tiko ga me vaqarai e dua na vale mo vakacegu vinaka kina ni o lesu mai na cakacaka vakavunau.
Jack: Au dau veiveisautaka na iboro ni lomanivale. Ena so na gauna, ni ratou kila na tacida tagane ena valenivolavola ni tabana ni keirau na sega ni dede ena dua na yalava, eratou na kaya, “Jack, kua ni boroya na vale qori!”
E dau matai sara o Marie-Line na tawa iyaya! E dau tawana kece na iyaya ena dui kateni, qai vola kina “valenisili,” “rumu ni moce,” “valenikuro,” kei na so tale. Ni keirau yaco yani ena neirau vale vou, ena rawarawa sara me keirau kila na vanua mera biu kina na kateni. Ena vola ena kateni yadua na ka kece e tiko e loma me rawarawa na neirau vaqaqara.
Marie-Line: E totolo ga na neirau lai tomana na neirau veiqaravi ni keirau dau tuvanaka vinaka na ka.
Drau tuvanaka vakacava na nomudrau gauna mo drau ‘vakacavara vinaka kina na nomudrau cakacaka vakaitalatala’?—2 Tim. 4:5.
Marie-Line: Keirau dau vakacegu ena Moniti me keirau vakavakarau ena soqoni. Tekivu ena Tusiti, keirau dau lako ena cakacaka vakaitalatala.
Jack: E tiko na aua lavaki me keirau rawata, ia keirau sega ni vakabibitaka qori. E bibi ga vei keirau na neirau cakacaka vakaitalatala. Keirau dau saga gona me keirau vosa vei ira kece keirau sotava ni keirau biubiu mai vale me yacova na neirau lesu mai.
Marie-Line: Me kena ivakaraitaki, au na dau tawana tu ga na tikidua ni keirau lai pikiniki. Ke keirau sega mada ga ni kaya ni keirau iVakadinadina i Jiova, era dau gole ga mai eso mera mai taroga na ivola. Ya na vuna keirau dau qarauna kina neirau itovo kei na isulusulu. Era dau raica vakalevu qori na lewenivanua.
Jack: Keirau ivakaraitaki vinaka tale ga ena neirau itikotiko. Au dau tomika na pepa, kauta na benu, rekireki tale ga ena yasa ni vale. Era dau raica qori ena so na gauna o ira keimami tiko veitikivi, era dau taroga, “E tiko qori e dua na iVolatabu?”
Drau sa dau vunau ena veivanua yawa. Bau dua na ka drau sotava e guiguilecavi dredre?
Jack: E dredre eso na yalava e Guiana. Keirau dau vodo gona me 600 na kilomita e veimacawa ena gaunisala ca. Keirau na sega vakadua ni guilecava na neirau veisiko e St. Élie, ena veikauloa na Amazon. Keitou vodo lori, vodo waqa tale ga me vica vata na aua me keitou qai yaco yani. Levu vei ira i keri era dau keli koula. Era solia gona mai eso na tiki ni koula me nodra cau ena levu ni nodra vakavinavinakataka na ivola! Ena yakavi, keitou vakaraitaka vei ira e dua noda vidio. Era gole mai e levu.
Marie-Line: Ena dua na gauna se qai oti ga qo, e kerei o Jack me vunau ena iVakananumi e Camopi. Ena vinakati me keirau vodo waqa me va na aua ena Uciwai na Oyapock. Keirau marautaka dina.
Jack: E dau rerevaki ena so na gauna na kaukaua ni kui ena vanua mamatia. Kila na cava! Eda qoroqoro ga nida raica tu yani na kui qori. Me kila vinaka ga o kavetani na ka me cakava. Ia e gauna marautaki dina qori! E le ono ga na iVakadinadina i Jiova, ia e rauta ni le 50 na keimami iwiliwili na tiko ena iVakananumi, wili kina eso na itaukei kei Merika!
Marie-Line: E rawa tale ga nira marautaka na ilakolako va qori na itabagone era via vakarabailevutaka na nodra veiqaravi. Ena vinakati kina meda nuitaki Jiova, ena vaqaqacotaka na noda vakabauta. Keirau dau raica vakalevu na liga i Jiova.
Levu na vosa drau sa kila. Vakacava drau kenadau ena vuli vosa?
Jack: Sega. Au vulica ga na vosa qori meu rawa ni lai vunau, meu veivuke tale ga ena ivavakoso. Au lesi meu taura na vulici ni Vale ni Vakatawa ena vosa vakaSranantongo, * ni se bera mada ga niu lesi ena itavi ni wili iVolatabu! Au taroga e dua na tacida tagane: “Oni taura rawa na ka au tukuna?” E kaya, “So na gauna keimami sega ni taura rawa, ia e wananavu.” Era dau veivuke vakalevu na gone. Era na tukuna vei au niu cala, ia era sega ni cakava qori na uabula. Levu dina na ka au vulica vei ira na gone.
Marie-Line: Era tiko ena dua na yalava na noqu vuli iVolatabu era vosa vakaVaranise, vakaPotukali, kei na vosa vakaSranantongo. E qai kaya vei au e dua na tacida yalewa meu caka vuli iVolatabu rawa vei koya e dredre nona vosa me qai otioti duadua o koya au kila vinaka na nona vosa. Au sa qai kila na vuna e tukuna kina qori.
Dua na siga, au vuli iVolatabu kei na dua e vosa vakaSranantongo, oti meu qai vuli kei na dua e vosa vakaPotukali. Ni sa tekivu na ikarua ni vuli iVolatabu, e kaya vei au na tacida yalewa keirau veitomani, “Marie-Line, o kidava e dua na ka?” Au sa qai vakasamataka niu vosa tiko vakaSranantongo vua na marama ni Brazil, sega ni vosa vakaPotukali!
Era taleitaki kemudrau vakalevu o ira na mataveitacini ena veivanua drau veiqaravi kina. E rawa vakacava ni drau volekati ira na mataveitacini?
Jack: E kaya na Vosa Vakaibalebale 11:25: “Na tamata lomasavu ena rawaka.” Keirau dau tu vakarau ni vukei ira na mataveitacini. Na gauna e vakavinakataki kina na Vale ni Soqoni, era kaya vei au eso na tacida tagane: “Biuta tu qori mera qai qarava na dautukutuku ena ivavakoso.” Au kaya sara: “O yau tale ga au dautukutuku. Ke vinakati me caka eso na ka, au na via vakaitavi tale ga.” Eda dau vinakata kece na gauna meda cakava ga vakataki keda eso na ka, ia keirau sega ni vinakata qori me tarova na neirau vukei ira eso tale.
Marie-Line: Keirau dau saga me keirau kila na ka era vinakata na mataveitacini. Ni keirau cakava qori, keirau kila kina na itubutubu e vinakata me dua e vakaraica na luvedrau, se me lai kau mai koronivuli. Keirau na veisautaka na neirau ituvatuva me rawa ni keirau veivuke. Ni keirau tu vakarau ni veivuke, keirau volekati ira kina na mataveitacini.
Drau vakalougatataki vakacava ni drau veiqaravi ena vanua e vinakati kina vakalevu na veivuke?
Jack: Keirau vakalougatataki dina vakalevu ni keirau veiqaravi vakatabakidua. Keirau dau marautaka na veika e bulia o Jiova. Keirau sotava na veika dredre, ia keirau lomavakacegu tu ga ni keirau raica na nodra veitokoni na mataveitacini ena vanua kece keirau lesi kina.
Niu se itabagone, au vesu e French Guiana niu tawaveitovaki. Au sega vakadua ni tadra niu na lesu tale kina ena dua na siga meu lai daukaulotu, me vakadonui tale ga meu vunau e valeniveivesu. Sa rui lomasavu o Jiova ena levu ni nona veivakalougatataki!
Marie-Line: Au marau vakalevu niu vakuai au ena vukudra eso tale. Keirau marau ni keirau qaravi Jiova vakatabakidua. Keirau veivolekati kina vakaveiwatini. So na gauna, ena tarogi au o Jack, “Rawa ni daru sureta e dua na veiwatini me tou mai kanavata, me rau vakayaloqaqataki?” Au na kaya sara, “Au vakasamataka tale tiko ga qori!” Levu na gauna e dau tautauvata na ka keirau vakasamataka.
Jack: Se qai laurai ga qo vei au na kenisa (prostate cancer). E sega ni dau via veitalanoataka qori o Marie-Line. Au kaya vua: “Watiqu, keu mate mada ga nimataka, au sega ni ‘mate niu sa qase sara.’ Ia au mate niu marautaka tu na noqu bula, niu kila niu vakayagataka vinaka na noqu bula ena qaravi Jiova, ena ka e yaga.”—Vkte. 25:8.
Marie-Line: E dolava vei keirau o Jiova na katuba ni veiqaravi keirau sega vakadua ni namaka. Keirau marautaka dina e levu na ka ena neirau bula. Se vanua cava ga e lesi keirau kina na isoqosoqo i Jiova, keirau na lako ni keirau vakadeitaka tu ni o Jiova ga ena tokoni keirau!
^ para. 32 Era tekivuna na vosa vakaSranantongo na bobula, e veicurumaki kina na vosa vakavalagi, vakaNecaladi, vakaPotukali, kei na vosa vakaAferika.


text:
7 NA YABAKI NI KATAKATAKA VEITARAVI E VAKILAI MAI UROPE
Written by Atu Kurumudu on January 11, 2022
Vakaraitaka nai soqosoqo – The Copernicus Climate Change Service , ni yabaki 2021, e ika-lima ni yabaki katakata taudua ka voroka nai sausau ni katakata e vakilai ena so na vanua ka kilai tu vakaivola ena veigauna sa oti.
Ratou kaya talega ni sega ni cegu na kena tubu tikoga na kasi kina maliwa lala ka vakavuna tiko na katakata.
Sa lekaleka tiko na gauna , ka sa tu na nodrai tavi na vei matanitu ena noda vuravura mera cakacakavata ena kena sagai me vakalailaitaki na kasi gaga ka dau biu yani kina maliwa lala.
Na kena revurevu eda sa raica sara tu ga ena gauna oqo.
Na veimatanitu vaka Urope , e lako curuma e dua na gauna katakata taudua ,ia ena Jiulai kei na Okosita na katakata mai Amerika kei Canada e vakavuna na kama, kara kama yavu kina e so na taoni lalai ka- ra mate talega kina e drau vaka drau na lewe ni vanua.
source:bbc


text:
NA RAI NI IVOLATABU
Lomabibi
Na cava na lomabibi?
“Au sa rarawa sara; au sa vakalairoro vakalevu; au sa tagi lako e na siga ka bogi mai.”
—Same 38:6.
KA ERA TUKUNA NA DAUVAKADIDIKE
O keda kece eda dau rarawa ena so na gauna. Ia na lomabibi e dau taura na gauna me qai seavu, e rawa ni vakamalumalumutaki keda qai vakataotaka na noda cakacaka ni veisiga. Ena gauna qo e duidui na nodra rai na kenadau me baleta e dua e rarawa kei na ka e vakavuna na lomabibi. E rawa ga ni tukuni ni so era nanuma nira tawayaga ni cala nodra rai, eso tale era dau rarawataka na nodra cala.
KA E KAYA NA IVOLATABU
E vakamacalataki ena iVolatabu na kedra italanoa e levu na tagane kei na yalewa yalodina era dau rarawa. Kena ivakaraitaki, e tukuni kina ni o Ana a “rarawa na yalona,” ena so tale na ivakadewa e tukuna ni “yalobibivoro” se “vusolo na lomana.” (1 Samuela 1:10) A masuta tale ga na Kalou na parofita o Ilaija me kauta tani na nona bula ena levu ni nona rarawa!
Era vakamasuti na lotu vaKarisito ena imatai ni senitiuri mera “vosa vakayalovinaka vei ira na yalolailai” se lomabibi. (1 Cesalonaika 5:14) E tukuni ena dua na ivola, ni vosa “yalolailai” se lomabibi e rawa ni vakaibalebaletaki vei ira “era vakila vakalekaleka na lomaocaoca ni bula.” E kilai gona mai na tikinivolatabu qori nira dau lomabibi tale ga ena so na gauna na lotu vaKarisito yalodina ena gauna vakaivolatabu.
E bale vei cei na lomabibi?
“Eda kila nira vutugu ra qai rarawa tu na kabuli kece me yacova mai qo.”
—Roma 8:22.
KA E KAYA NA IVOLATABU
E vakavulica na iVolatabu ni rau vakavuna na tauvimate na imatai ni veiwatini ni rau talaidredre. E kaya na Same 51:5: “Ka’u a sucu vata kei na ca; ka sa kunekunetaki au ko tinaqu e nai valavala ca.” E vakamacalataka na Roma 5:
O na valuta vakacava na lomabibi?
“Sa voleka ko Jiova vei ira sa ramusu na yalodra; ka sa vakabulai ira sa dasila na lomadra.”
—Same 34:18.
VUNA MO KAUAI KINA
E yacovi keda kece na veika tawanamaki, so na gauna eda na sotava na ka ca. (Dauvunau 9:
KA E KAYA NA IVOLATABU
E tukuna na iVolatabu ni yaga na vuniwai vei ira na tauvimate. (Luke 5:31) Koya gona e sega ni cala mo qara ivakasala vakavuniwai ke tarai iko na lomabibi. E vakadreta tale ga na iVolatabu na yaga ni masu. Kena ivakaraitaki, e kaya na Same 55:22: “Mo biuta vei Jiova na nomui colacola bibi, ena tokoni iko ko koya: Ena sega ni laivi ira na yalododonu me ra vakayavalataki e na dua na gauna.” Na masu e sega wale ga ni dua na sala mo vakacegui kina, o sa veitaratara sara tiko ga kei na Kalou o Jiova, o koya e “voleka . . . vei ira sa ramusu na yalodra.”
Ena yaga tale ga mo talaucaka na lomamu vua e dua na nomu itokani voleka. (Vosa Vakaibalebale 17:17) E tukuna o Daniela, e iVakadinadina i Jiova: “A kerei au e dua keirau vakabauta vata me keirau veitalanoataka na noqu lomabibi. Au sega ni dau vinakata meu veitalanoataka qori, ia au sa qai kila ni dodonu meu se cakava makawa sara. Ni oti neirau veitalanoa dua na ka noqu lomavakacegu.”


text:
SA YACO MAI NODA NA DAUNIVEIVAKATAVULICI VOU NI TIMI NI VITI ENA RAKAVI 7-BEN GOLLINGS.
Written by Maria Solomone on January 11, 2022
Esa yaco mai ena noda vanua na dau ni veivakatavulici vou ni timi ni Viti ena rakavi vitu o Ben Gollings kei ratou nan ona lewe ni vuvale.
Ben Gollings-Coach ni timi ni viti ena rakavi 7.
E vakaraitaka toka toka ena nona akaude ni Instagram o Mr.Gollings na nodratouĀ sa yaco mai vakaveitamani,ka namaki me ratou na mai tauri vakatikitiki tiko ena Otela na Tanoa e Suva.
Na sotasota ni Malaga 7’sĀ ena i ka 21 ki na i ka 23 ni vula qo mai Spain.
Vakarorogo tiko ga mai ena Vitifm 92fm,92.2fm,92.6fm.
source:fijivillage.


text:
TOSO TIKOGA NA SASAGA NI TABANA NI WAI
Written by Atu Kurumudu on May 16, 2022
VUQA nai tikotiko e ra dau tukutukuna tu ni daumaka ga na drodro ni wai, ena daumaka na tiko.
Yabaki 2016, ratou semata na ivakaso levu ni wai mai na Dreketi Reservoir me drodro ki na veitikotiko ena loga ni raisi mai Dreketi in Macuata. E qarava kina na tabana ni wai se na Water Authority of Fiji na vakadrodroi ni wai ki na 1000 na veivale enai tikotiko oya. E liu, ni bera ni basika na project oqo ka donuya tu na draki mamaca, e dua na cakacaka levu na vaqara wai era dau cakava na dau teitei ka ra dau taki wai mai na toevu kei na tobu era kunea rawa. E sega soti ni wai savasava.
Eso vei ira era sa biubiu sara ga mai Dreketi ena vuku ni leqa ni wai.
Source: WAF


text: 5 Ena vuku ni galala qori, sa sereki keda kina o Karisito. O koya gona, ni tudei,+ ni kua tale ni colata na ivua ni bobula.+2 Raica! o yau o Paula, au tukuna vei kemuni ke oni cilivi, sa na sega ni yaga vei kemuni o Karisito.+3 Au kaya tale vei ira yadua na tagane e cilivi, e dodonu mera muria na Lawa taucoko.+4 Oni sa tawasei kemuni vei Karisito, o kemuni na via okati moni yalododonu tiko ena vuku ni lawa,+ oni sa lutu tani mai na nona loloma soli wale.5 Ia ni dusimaki keitou na yalo tabu, keitou nuitaka ni keitou na okati me keitou yalododonu ena vuku ni vakabauta.6 Ena ka e baleti Karisito Jisu, e sega ni bibi na cili se tawacili,+ na vakabauta ga e yavutaki ena loloma.7 Oni a cici vinaka tiko.+ O cei e tarovi kemuni moni kua ni muria na ka dina?8 Na veiuqeti va qo e sega ni vakavuna o koya e kacivi kemuni.9 Na leveni lailai ena tubu kina na ibuli taucoko.+10 Au vakanuinui tu vei kemuni oni duavata kei na Turaga,+ ni na sega ni duidui nomuni rai, ia o koya e vakavuleqa tiko vei kemuni+ ena tau na kena itotogi, se mani o cei o koya.11 Vei au raveitacini, na cava au se vakacacani tiko ga kina keu se vunautaka tiko na cili? Ke va qori, e tawayaga na kaunirarawa*+ e vu ni veivakatarabetaki.12 Au diva, mera cakava e dua na ka o ira na vakavuleqa tiko qo vei kemuni, mera muduka na nodra gacagaca ni vakatubukawa.13 Kemuni na taciqu, oni sa kacivi moni galala, ni kua ga ni taurivaka nomuni galala moni rawai kina ena gagadre vakayago,+ ia ni veivukei ga ena loloma.+14 Ni vakayacori na Lawa kece ena dua ga na ivakaro qo: “Mo lomana na kainomu me vaka nomu lomani iko.”+15 Ke oni veicati qai veivakamavoataki tiko,+ ni qarauna moni kua ni veivakarusai.+16 Ia qo na ka au kaya, Moni lako tiko ga ena yalo tabu,+ oni na qai sega sara ni vakayacora na gagadre vakayago.+17 Erau sega ni veiyaloni na gagadre vakayago kei na yalo tabu, na yalo tabu kei na gagadre vakayago erau veisaqasaqa, qo e vakavuna moni sega ni cakava kina na ka oni via cakava.+18 O koya gona, ke liutaki kemuni na yalo tabu, e sega ni vauci kemuni na lawa.19 Qo na vua ni itovo vakayago, na veiyacovi tawadodonu,*+ ivalavala dukadukali, ivalavala vakasisila,*+20 qaravi matakau, qaravi tevoro,+ veicati, veivala, vuvu, cudru, duiyaloyalo, veisei, muritamata,21 veivuvutaki, daumateni,+ marau vakalialia, kei na veika va ya.+ Au vakasalataki kemuni ena ka kece qo, me vaka au sa vakasalataki kemuni oti kina, ni o ira na cakava na ka kece qo era na sega ni rawata na Matanitu ni Kalou.+22 Ena yasana adua, e okati ena vua ni yalo tabu na loloma, marau, vakacegu, vosovoso,* yalololoma, yalovinaka,+ vakabauta,23 yalomalua, lewai koya vinaka.+ E sega na lawa e vakacala na ka kece qo.24 Ia o ira na nei Karisito Jisu era vakota ena kau na yagodra kei na kena dodomo ca kei na kena gagadre ca.+25 Ke da bula voli ena yalo tabu, meda muria vinaka sara na veidusimaki ni yalo tabu.+26 Meda kua ni dokadoka+ ni vakavuna na veiqati+ se veivuvutaki.


text:
RA TAROGA NA ITABAGONE
Cava Meu Cakava Niu Vakasagai?
Na cava na veivakasagai?
E wili me veivakasagai na ivukivuki vakasevaki e uqeta na veiyacovi me vaka na veitarai se wede. Ia ena so na gauna e dredre mo kila na duidui ni veivakanini, wede, kei na veivakasagai.
Vakacava, o kila tiko na kedratou duidui? Raica na taro ni veivakasagai mo kila kina!
Ka ni rarawa ni sega ni yala ga e koronivuli na veivakasagai. Ia ke o bucina rawa qo na yalodei kei na iwalewale mo vorata kina na veivakasagai, ena yaga qori ni o sa cakacaka. O na rawa tale ga ni tarova na dau veivakasagai me kua ni vakasaga eso tale!
Vakacava keu vakasagai?
Ena rawa ni tarovi mo kua ni vakasagai ke o kila na kena ibalebale, kei na ka mo cakava! Raica mada qo e tolu na ituvaki kei na ka o rawa ni cakava ena ituvaki yadua.
ITUVAKI:
E kaya o Tavaita sa yabaki 20, “Ena vanua au cakacaka kina, era dau kaya eso na tagane era qase sara vei au niu goneyalewa totoka, era diva mera gone tale ena 30 na yabaki. Dua vei ira e lako mai dakuqu qai vakaboica na uluqu!”
E nanuma o Tavaita: ‘Keu vakawalena se vosota tiko ga, de dua ena sega ni tomana.’
Na cava e cala kina qori: Era kaya na kenadau ke vakawaleni na veivakasagai, ena tomani tiko ga, ena rawa ni ca sara.
Tovolea mada qo: Vosa ena yalovinaka, ia tukuna vakadodonu vei koya e veivakasagai ni o sega ni taleitaka na ka e tukuna kei na nona ivukivuki. E kaya o Tara sa yabaki 22, “Ke dua e tarai au vakaveitalia, au na vuki qai tukuna vua me kua tale ni tarai au. Qori ena kurabui kina.” Ke tomana tiko ga nona veivakasagai, dei tiko ga, kua ni soro. E veivakasalataki na iVolatabu meda dei tiko ga ena ivakatagedegede savasava: “Mo ni tudei sara ka mo ni lewenilotu Vakarisito matua ka lomadei.”—Kolosa 4:12
Vakacava ke vakarerei iko na dau veivakasagai me vakacacani iko? Kua ni bolei koya. Dro tani mai na ituvaki qori ena gauna totolo duadua qai kerea e dua na uabula nuitaki me vukei iko.
ITUVAKI:
E kaya o Vini sa yabaki 18, “Niu se kalasi ono, rau dreti au e rua na goneyalewa ena pasese. Dua vei rau e dau veimoceri kei ira na yalewa qai vinakata me keirau lako vata. Au sega ni taleitaka, ia rau vakasagai au tiko ga e veisiga ena gauna e veisau kina na kalasi. Ena dua na gauna, erau biligi au e lalaga!”
E nanuma o Vini: ‘Keu tukutuku vua e dua, ena nanumi niu malumalumu, era na sega ni via vakabauti au.’
Na cava e cala kina na rai qori: Ke o sega ni tukutuku vua e dua, ena tomani tiko ga na ka e dau cakava o koya e veivakasagai, ena tini vakasaga eso tale.—Dauvunau 8:11.
Tovolea mada qo: Mo qara na veivuke. Erau na vukei iko na nomu itubutubu kei ira na nomu qasenivuli me tarovi kina nomu vakasagai. Vakacava ke ra sega ni raica vakabibi na ka o kudruvaka? Tovolea mada qo: Gauna kece o vakasagai kina, vola na kena itukutuku matailalai. Mo vola tale ga na tikinisiga, na gauna, na vanua o vakasagai kina, kei na ka kece e tukuna vei iko. Solia e dua na ilavelave vei rau na nomu itubutubu, se nomu qasenivuli. Levu era dau raica vakabibi na kudru e volai, sega soti na kena e tukuni.
TUVAKI:
E kaya o Tuliana sa yabaki 18, “Au rerevaka e dua na gonetagane e lewe ni timi ni rakavi. Rauta ni 2 na mita na kena balavu, e 135 na kilokaramu na kena bi! E vakasamataka tiko me keirau veiyacovi.’ Ena dua taucoko na yabaki, voleka ni veisiga e dau vakasagai au. Dua na siga e toso voleka mai vei au ni keirau tiko taurua ga e valenivuli. Au lade, au cici i tuba.”
E nanuma o Tuliana: ‘E dau va ga qori o ira na tagane.’
Na cava e cala kina na rai qori: Ena sega ni via veisautaka na nona ivakarau o koya e dau veivakasagai ke da nanuma kece ni sa donu tiko.
Tovolea mada qo: Kua sara ni dredrevaka se matadredredre vei koya e vakasagai iko. Mo vakaraitaka ena nomu ivukivuki kei na irairai ni matamu ni o sega ni taleitaka na ka e cakava.
Na cava au na cakava?
ITALANOA DINA 1:
E kaya o Tabitha, “Au dau via yalovinaka vei ira na tamata kece. Nira vakasagai au na tagane, au na tukuna vei ira me kua, ia au sega ni dei, au dau matadredredre niu vosa vei ira. Era nanuma niu wede tiko..”
Ke o iko o Tabitha, na cava o na cakava ni o vakasagai? Na vuna?
Na cava e nanuma kina o koya e dau veivakasagai ni o wedevi koya tiko?
ITALANOA DINA 2:
E kaya o Sabina, “E tekivu ga vakalalai ena nodra veiwali ca eso na cauravou ena neitou lesoni ni vakaukauayago. Ena vica na macawa au vakawalena na ka era tukuna, ia ni toso na gauna sa qai ca tiko ga. Era mai dabe e yasaqu ra qai mokoti au. Au biligi ira, ia era cakava tiko ga. Oti e solia vei au e dua na cauravou e dua na tikinipepa e volai kina na itukutuku vakasisila. Au solia sara vei noqu qasenivuli. E mani vakatalai na cauravou qori mai koronivuli. Au qai kila ni a dodonu meu lako vei qasenivuli ni se qai tekivu ga!”
Cava o nanuma ni sega ni via lako totolo kina vei qasenivuli o Sabina? O nanuma ni vinaka nona vakatulewa? Na vuna?
ITALANOA DINA 3:
E kaya o Suzanne, “E torovi ganequ o Greg e dua na cauravou e valenivakacegu. E volekati Greg yani qai kaya, ‘Reguci au.’ E vakasega o Greg, ia e tu ga vakadua na cauravou ya. Sa qai biligi koya ga o Greg.”
O nanuma ni vakasagai o Greg? Na vuna?
Cava o nanuma kina nira sega ni dau tukutuku eso na cauravou ni vakasagai ira e dua tale na cauravou?
O duavata kei na ka e cakava o Greg? Na cava o na cakava?
Vulica eso tale na ka: Raica na wase 32, “How Can I Protect Myself From Sexual Predators?” ena ivola na Questions Young People Ask—Answers That Work, Volume 1.


text:
Modlitby v fidžijštině (Na Vosa Vakaviti)
autorenewMapa se načítá
Mluvčí mimo obvyklou zónu rozšíření jazyka
Líbí se vám tento projekt? Podpořte jej darem přes PayPal!
Fidžijština (Na Vosa Vakaviti)
add_circle_outline Církev: Římskokatolická církev
translate Informace o jazyku:
- Jazyková rodina: Austronéská
- Wikipedie: Fidžijština
- Ethnologue: Fidžijština
import_contacts Původ textu: Text pochází z oficiálních cíkrevních zdrojů.
Znamení kříže v fidžijštině (Na Vosa Vakaviti)play_circle_filled
Otčenáš v fidžijštině (Na Vosa Vakaviti)play_circle_filled
me rokovi na yacamuni,
me yaco mai na nomuni matanitu,
me yaco na lomamuni e vuravura me vaka mai lomalagi.
Ni vakani keimami e veisiga.
No vosota neimami cala me vaka neimami vosoti ira era cala vei keimami.
Ni kua ni vakatovolei keimami,
ni sereki keimami ga mai na ca.
Ameni
Zdrávas Maria v fidžijštině (Na Vosa Vakaviti)play_circle_filled
oni lomani vakalevu,
sa tu vei kemuni na Turaga.
Oni yalewa kalougata duadua,
kalougata tale ga na lewe ni ketemuni o Jisu.
Maria tabu Tina ni Kalou,
ni masulaki keimami na dau valavalaca,
nikua kei na gauna ni neimami mate.
Ameni
Sláva Otci v fidžijštině (Na Vosa Vakaviti)play_circle_filled
me vaka ga e na itekivu, edaidai, me tawamudu.
Ameni
Apoštolské vyznání víry v fidžijštině (Na Vosa Vakaviti)play_circle_filled
a buli lomalagi kei vuravura.
Au vakabauti Jisu Karisito na Luvena duabau, noda Turaga.
A kunekunetaki e na cakacaka ni Yalo Tabu, qai sucu mai vei Maria Daulato.
A vakararawataki, lauvako, bale, bulu e na gauna i Ponitio Pailato.
A Sim i bulu, qai tucake tale e na ikatolu ni siga.
A cabe i lomalagi, sa lai dabe e na yasa imatau ni Kalou na Tamada sau.
E na lesu mai e na lagilagi me veilewaitaki ira na bula kei na mate.
Au vakabauta na Yalo Tabu,
na lotu tabu katolika,
na duavata ni yalododonu,
na bokoci ni ivalavalaca,
na tucake tale ni yago,
kei na bula lawamudu.
Ameni


text:
SERE VOU – AU NANAMAKI – YOUNG BROTHERS ft KULA DOMONI TAGIYAWA
Written by Ben Ravulo on June 10, 2022
‘YOUNG BROTHERS ft KULA DOMONI TAGIYAWA’-Na matasere e 2 qo,erau biuta vata e dua na sere vou ka ratou lewena tiko e so na caurvou mai Bua,kei na vica na cauravou mai Kadavu,ka liutaka tiko na kena katoni na sere oqo o Simione Buinimasi.
“AU NANAMAKI”-Oqo na sere vou ka sa qai tavoci ena “NEW BORN” ena bogi nikua ena VITIFM,ka talanotaki kina na nodrau bucina e dua na veidomoni edua na Cauravou ni Bua,kei na dua na Goneyalewa ka rau veiwekani ga,ena gauna rau se vuli ena dua na koronivuli mai Vanualevu.
Ena nona vakila na nona bula na cauravou oqo,ka vakabauta ni na sega soti sara ni na rawata vakavinaka na veika vakavuli,ka sa navunavu me sa gole ki nakoro,ka me laki vakayagataki qele.Sa vakadewataka nai tukutuku ki vua na goneyalewa ka rau sa veidomoni voli,ka rau sa mani duavata kina.Na levu ni nona guta na vakayagataki qele,e tuvatuva ka kina me veivuke ki vei goneyalewa ena gauna e sa na yacova kina na vuli torocake.Sa matua tu na were,ka sa bolea me veivuke ena veiqaravi vei goneyalewa ka nanamaki voli ni na yaco na gauna me rau na vau,ia,ea qai sevataki ni sa dewavaletaki na nona dodomo na goneyalewa koya,me vaka ni sa laki domona tale edua tale na tagane ka sa laki raica.
Sa dua na ka na kena mosi vei cauravou nai vakarau oya,me vaka ni kila ni rau veiwekani ga,ka sa cala kina na nona nanamaki.
LEWE NI MATASERE-Avimeleki Waqatini,Leone Lawa,Jonetani Gucake,Sekonaia Cama.
Vakarorogo mai ena VITIFM 92.2fm,92.6fm kei na 92fm mo rawa ni ko rogoca kina.
VITIFM-E KAMICA QAI KACHII.


text:
Inspired by Intelligentsiya I am joining in Fiji's fight to retain our freedoms of choice in life - before we know it our freedoms will be taken away and what we take for being normal is really not. We must guard against this at all times and fight to retain what can never be suppressed! A government that knowingly and deliberately violates people’s rights loses the moral authority to demand obedience.
May 1, 2008
ERA SA KOLAI-CIBA VAKA-BOTO ENA KATAKATA E VITI
Please print out and send to as many people as possible. Vinaka.
_____________________________________________________
E dua na marama (Hannah Arendt) a vaka oqo na nona vosa; “Na veika ca eda dau kurabuitaka ni yacovi keda vakasauri, e sega ni dina ni a qai tubu koso walega na kena yacovi keda mai; ia e da sega ga ni a kila kasamataka rawa na kena sa tubu cake lo tikoga vakamalua ena keda maliwa na veika ca e vuqa”, vaka ko ya.
Na ulutaga era vakatoka tiko oqo na “Biologist” (Daudikevi ni bula ni manumanu lalai) – me “BOTO VAKABUTARI E NA BUEBUE NI TOBU WAI”- e sega ni leqa e a vakasauritaki na kena yaco, ia e a vakatovotovotaki ena nodra biu na “BOTO” ena dua na tobu wai rauta ni 20ºC na kena katakata, sa qai vakatuburi cake tale ki na 30ºC vakalailai tale sa toso tale yani ki na 40ºC, toso cake tikoga vakamalua ki na 90ºC ka tara sara yani na 100ºC, sa tekivu sara me buebue na tobu wai, era sa mani mate vakadua na boto kece era a tiko kina.”
E sega li ni vaka oqori na sala vuni ni kena vakarusai ka vakamatei vakadua na noda dodonu, dokai, rokovi na i taukei meda bula e na yalo galala ka tiko ena vakacegu kei na nuidei ena vanua sa solia vei keda na Kalou me noda ka bula kina? E na gauna oqo, sa tubu cake sara tiko vakalevu na i vakarau ni katakata ni kena vakarusai na veika kecega me baleti keda nai taukei, me tekivu main a yavu tu ni vakavulewa ni 1997 ka vakatulewataki koto kina na kena maroroi kei na taqomaki ni dodonu vaka i taukei ni vanua. E ra sa vakacegui na Matabose Levu Vakaturaga, ka vaka talega kina na vaka i lesilesi ni NLTB. Sa sega ni ra vakatauca rawa na Mataveilewai na lewa dodonu, ia na lewa ga sa vakadonuya na Mataivalu nei Bainimarama (M/R – PM) me vakayacori.
Na bula ni veisiga yadua e Viti e daidai, sa yali kina na serau ni mata mamarau, matadredredre ni yalo galala kei na vakacegu me vaka ena veigauna e liu; ia sa laurai matavotu e matadra na lewe ni vanua edaidai na nodra lomabibi, nuiqawaqawa kei na loma leqataka na veika me ra bula tiko kina ena siga ka tarava, e vakabibi oqo vei ira era vakasivoi mai na nodra cakacaka vakamatanitu, Kabani ni buliyaya, Veivoli, Koronivuli, Uniuni ni cakacaka kei ira na lewe vuqa era dau kau nodra i voli mai ki na makete ni veikoro lelevu vakataki Suva, se Lautoka ena mua ni macawa me baleta na qaravi ni vuli ni luvedra, kedra kakana, nodrai sulu, veilakoyaki, tikobulabula, ogaoga ni lotu, matavuvale kei na ka vakavanua.
E dina ga ni vuqa vei keda, eda nuiqawaqawataka vakalevu na veika e dui baleti keda ga vakaikeda; ka vakavuna na noda sega ni kauwaitaka se vu tiko mada mai vei se vei cei se baleta na cava na bula leqaleqa sa bikai keda tu edaidai.
Ia, era tiko na lewe vica wale ena keda maliwa, era sa raica tiko ni veika baleti keda na i Taukei sa cakava vuni tiko oqo na Matanitu Vakaivalu nei Bainimarama, sa i koya vata ga na ka a yaco vei ira na Boto ena tobu wai buebue e ra a vakabutari bulabula kina.
Ko Naomi Wolf (e dua na marama va koroi levu ni vuku, PhD) Ena nona raica lesu na i tukutuku makawa ni nodra vakarusai se vakawabokotaki e dua na mata-tamata, e a vakatekivu taki mai vei Mussolini. A yaco me vakatetei vakalevu nai vakarau ni veivakarusai oqori, ena loma ni ka 20 ni yabakidrau ena kedra maliwa na i liuliu lelevu ni veimatanitu mai Europe-vakataki Hitler, Stalin, Goebbels kei Mussolini. E na kena vakadewataki ena kedra maliwa nai Liuliu Vosavakadua vaka qo (Dictator) na sala vuni ni veivakarusai, sa vaka e tu edua na i vakarau tudei (blue print) vei ira na Matanitu ena gauna ga era dui via vakayagataka kina.
Ena matanitu ko Itali, e nai tekitekivu ni 1920, e ra sega ni vakabauta vakalailai na lewe ni vanua ni rawa me yacovi ira vakasauri e dua na leqa ni tiko yavavala ni nodra veiliutaki. E vaka talega kina mai Jamani ena 1931-1933, era vakabauta vakadredre sara ga na tamata taucoko ni rawa me yaco na veika era raica sara tu ga e matadra dina ni sa yaco tiko. Ena kidrowa kei na rarawa ni yalodra, e ra dui taroga lo tu e lomadra se yaco rawa vakacava? Se cava na kena dede? Se cava ena tarava tale mai na leqa ni bula ni veisiga era sotakaya tiko? Se gauna cava ena oti kina nodra bula vakavesu tu ena ruku ni lawa kaukauwa ni gasau ni dakai?
Taro eda na via taroga, se cava beka ena yaco; kevaka era a duavata na lewe ni vanua taucoko mai Jamani mera veisaqasaqa vata (confront the abusers of parlimentary process) kei ira na i lala era vakatanitaka se talaidredre ki na dodonu ni lawa ni vakatulewa ni matanitu e na gauna ko ya?
WASE II NAI SOQOSOQO VAKA-POLITIKI ERA TU E DAIDAI
Na ka bibi eso meda kila tiko baleti ira na vei mataisoqosoqo Vaka Politiki lelevu se lalai, ‘oya ni ra sega ni dau vakasauri ga na nodra tubu mai, sega talega ni dau kilai nodra yavu ni sasaga, vaka talega kina na sala ni kena cakacakataki nodra i naki se vanua cava ga era sa na via mua yani kina.
Na ka bibi me nanumi deivaki tiko baleta na “democracies” (domo ni digidigi lewe ni vanua e lewelevu) ‘oya, ni sa dau vakatau kina na vanua mera sa mua yani kina na nodra i tosotoso, ka sega ni dua na gole lesu tale e rawa me ra cakava kina.
Ia ke mani dua na tamoi lesu vakidacala e yaco me cakitaka tale na nona “yalodina” kina (impatriotic and bordering on treason). Ni sa tekivu me kavoro e dua na taba ni cakacaka ni matanitu sa dau kunei ni sa na tubu cake tiko ga me levu na vakalelewa kei na veibeitaki vei ira na tamata era vakalecalecava na nodra naki cataka lo tiko mera vorolaka ka vakarusa vakadua na Matanitu. (E Viti, ena gauna oqo – na mataqali vakalelewa e vakatabuya tiko na Military Regime me cavuti, tabaki ena pepa se i tukutuku kacivaki ena retio se T.V. ko ya na “vosa e tauci me vakauqeta na yalo ca kei na cudru me tubu kina na tiko yavavala ni veivorati vakalewe ni vanua raraba” (“inciteful” – vosa vou ni Military Regime)
Na veika kece sa ceuraki tiko yani oqo, ka oka talega kina na kena sagai me tataseresere vaka matailalai na lawa tu ni kena buli na Palimedi; kei na kena vorolaki na nodra kumukumuni vata na lewe ni vanua me kakua kina na via veivorati me vaka e dua na i “vakarau buli” (blue print plan) me baleta na kena “vakarusai” se “talaraki sobu” e dua na matanitu digitaki vakalewe ni vanua (Democratic government).
Raica mada na ka e baleti Berlin-1931 me kena i vakaraitaki. Oqo e dua na matanitu e rui maucokona vinaka tu na i vakarau ni nodra bula ni veika kecega. E dei vinaka tiko na vakatulewa ni nodra Palimedi ena kena Yavu tu vakalewa. Era qarava vakadodonu tiko na Turaga ni lewa, Loya kei na kena Mataveilewai na nodra i tavi. E ra sicivaka vinaka tiko na Dauveivoli na bula vakailavo ni lewe ni vanua. E sautu na nodra Makete ena vua ni qele mai vei ira na dauteitei. E ra wele ka marautaka kece tiko na lewe ni vanua raraba na bula galala, sautu kei na vakacegu era sota kaya tiko, ia era sega ni kila kasamataka rawa na leqa ni vere vuni era sa bukidruadruataka lo tiko na i lala era via taura vakaukauwa na veiliutaki ni Matanitu.
E na nona i vola baleta na “Veisereki mai na Veivakararawataki”, a vola kina vaka oqo ko Ms N. Wolf “Na vanua ko Thailand, a yaco kina e dua na “Vuaviri” (coup) ena loma ni dua ga na macawa. Oqo na ka era a cakava kina. Era sa digitaka oti tu e liu okoya era via vana (boom, boom, boom) me vaka e dua ga na noda i vakarau ni volivoli ena noda taura mai na loma ni sitoa nai yaya ga, eda sa lewa oti tu meda volia. (Na “Blueprint” – se lawa ni ka me caka, e tini na kena i kabakaba), ia, e vaka koto ‘qo na veika dina sa dau yaco, baleta ni a dau caka mai liu, ia me caka vakatalega kina ena gauna oqo, ko ira kece era nakita lo tiko me ra vorolaka se vakarusa e dua na matanitu era a digitaka, taukena, cicivaka na i wase levu ni lewenivanua (democracy), era sa kila vinaka oti kece tu na veitaravi ni i kabakaba ni veika era via cakava. Ke segai ‘oya, ia era na osota na veisaqata kecega na lewenivanua taucoko ena rere kei na veilecayaki ena nodra via kila se leqa levu cava sa yacovi ira tiko.
Ko ira kece na lewe ni vanua, era tubu ka susugi cake mai na veiliutaki ni Matanitu ni lewenivanua (democracy) sa taukei vinaka sara ki na nodra vakasama na kena i tovo kei na kena vinaka, ka sa vakadeitaka talega ki na nodra vakabauta ni na sega ni dua na tamata, ena vinakata me vakacacana, se rawa me va-kavorotaka; Ia era sega tiko ni kila ni rui ka rawarawa wale sara me sogolati ki tautuba na i vakarau ni veiliutaki vaka ko ya”.
Na veiliutaki vakalewenivanua (Democracy) e vaka na i vakarau ni noda susugi ira na gone lalai – ‘oya ni vinakati kina na veivukei kei na veimaroroi ni yalo matua kei na loloma, ia e segai na kaukauwa vakayago meda taqomaki ira kina mai vei ira na dauvei vakacacani e vuqa.
Ko ira e da okati ira me ra i Liuliu Dauvosavakadua me vakataki rau ko “Stalin” kei “Goebbels” (Dictator), e rau a bulia cake na vakasama ni kena vakayagataki na “vakalelewa” kei na “veivakasewasewani” (criticism), me i yaragi me kautani kina vua e dua na lomana na nona vanua ka sa dau vakatubura mai e dua na draki ni bula veilecayaki kei na nuiqawaqawa e na kedra maliwa na lewe ni vanua. Oqori na vuna a vakasalataka raraba kina ko Ms. Wolf (e dua na marama, Dau ni Politiki) ni a kaya, “E rui ka bibi me qarauni matua sara tiko, me kakua sara ni vakalawataka na Matanitu na cala ni i tovo ni vakasama me ‘o ira ga na tamata era “KAUKAUWA” – era sa dau okati mera “DODONU” – ka sega nira dau vakacalai rawa (might is right). Oqori na ka sa cakava tiko na “Matanitu Vakaivalu” (Military Regime) nei Comdr F. Bainimarama e Viti e daidai.
Ena siga sa na vakataulewa kina na Peresitedi (Rt J. Iloilo) ena yavu oqo ni “KAUKAUWA (dakai) ga e nona na DODONU” (might is right); Oqori talega na siga era sa na okati ira kina na lewenivanua raraba mera sa kena meca “Naba Dua” (No. 1). Oqori talega na i tekitekivu ni nodra sogobututaki na lewenivanua ki na dua nai vakarau ni bula ni veivakarerei, veivakalolovirataki kei na veivakasaurarataki. Sa na kauta tani talega na nodra dodonu, nodra galala ni digidigi, vosataka nodra vakabauta ena yalo vakacegu kei na nuidei.
Oqori na lawa “KAUKAUWA” tawadodonu e ra sega tiko ni kilakasamataka na lewenivanua raraba na nodra sa vauci ka vesuki tu kina.
E dina ga ni vaka eda kidacalataka na nodra sa dau tauri vakavesu eso e tukuni ni ra voroka na lawa, ‘so tale era kau sara yani ki na mata i Turaga ni lewa Levu ka ra beitaki ni vosa cataka na Matanitu me vakatubu uwe se veivorati mai vei ira na lewenivanua.
Ia, eda raica tiko ni toso tu ga na bula ni veisiga yadua me vaka na kena i vakarau. Era tabaka tikoga mai na (News Paper) i tukutuku, ko ira na kena dui Valenivolavola, era lako ga ki volivoli na marama ni veivuvale, era laki teitei ga na dauteitei, ka lako tiko ga ki koronivuli ko ira na gone kei na Qasenivuli, ka vaka e lako tu ga vakavinaka na ka kece ka vaka e sega na leqa eda raica.
Ia, ni sa oti yani oqo sivia e dua vakacaca na yabaki ni vuaviri ni 2006 nei Comdr. Bainimarama, sa seavu tani yani vakatalega kina na draki vinaka ni bula galala, sautu, kei na nuidei ena vuku ni veiliutaki vinaka ni Matanitu era digitaka na Lewenivanua (SDL).
Eda sega ni raica mada me basika mai e dua na dina ni vosayalayala nei Comdr. Bainimarama ni nona Matanitu (M/R) Tu-Vakawawa, ‘oya me vakarusa vakadua na cakacaka butobuto dau veilawakitaki, tatara vakaveitalia, se butako, laba, veivakaduiduitaki, vakamatetamata, cakacaka e matanalevu – sega ni vunitaka e dua na ka, rarama ka savasava taucoko sara na lawa ni veiliuaki ni nona Matanitu Vakaivalu (Military Regime).
Ia e daidai era “kudru ena cudru” nai wase levu ni lewe ni vanua ena kena ca kei na kena toso sobu na i tovo ni veiliutaki sa cakava tiko na Matanitu Vakamataivalu nei Bainimarama. Era sa vosovosota dredre sara tiko na lewenivanua raraba na kena sa qai toso cake tikoga na vakaleqai ni bula vakavuvale, vakacakacaka, qaravi ni vuli, veika vakalotu, vakavanua, kei na bula vakailavo ni veivoli ena gauna oqo.
Eda sa namaka tiko ena gauna oqo me vakatauca na Mataveilewai na lewa ni dodonu.
Kevaka sa na lewa na Mataveilewai me ‘okoya ga e tu vua na “Kaukauwa” e nona na “dodonu” (Force is OK) me vaka na vuaviri a yaco ena Tiseba/5/2006, sa dusia vakamatata sara tu ga oqori vei keda kece na vakadomobula ni lewa kaukauwa vakaivalu sa dau vakatauci ki na lewe ni vanua raraba, ka sega ni kauwaitaki kina na i tovo dodonu kei na dina.
Oqo na mataqali veiliutaki e kaya tiko ko Bainimarama “Ni sa qarava tiko na cicivaki ni dua na Matanitu vinaka, cakacaka vakasavasava, ka segai kina na verevuni ni veilomacataki.
WASE III
Ena 1933, era a cakava kina na “Nazi Goebbels” (matailala veiliutaki vakamatanitu mai Jamani) e dua na veivakasavasavataki ni vakailesilesi vakamatanitu mai ke ya, e vakabibi sara oqo vei ira na vakailesilesi e caka me vaka na Loya, kei ira na Turaganilewa kei ira na nodra dui Vunivola kei ira na kena vakailesilesi tale eso. Ko ira na i Liuliu, era dui kauti ira ga mai na dui wekadra voleka me ra taura na nodra cakacaka ena vakasivoi vakatawadodonu mai na nodra i lesilesi.
E ka dina taucoko sara na noda loma tarotarotaka tu na dodonu kei na dina ni veivakasavasavataki ni duka vakapolitiki sa mai caka tale tikoga oqo vei keda e Viti kei na kena a caka o ya mai Jamani ena 1933.
E dua tale ga na ka dina e dau yaco ena veigauna eso me vaka a kaya ko Ms. Wolf (dau-ni-rai-vakapolitiki) ‘o ya na nodra dau tubu mai eso na “i Liuliu, era dau ni lewa kaukauwa” (tyrant) me ra veivorati kina kei ira na i “lala-bati-kadi” (terrorist) – era dau tubu se basika mai ena veigauna eso – (me vakataki iratou na lewe tini na beitaka tiko oqo ni ra via veivakamatei). E segai ni ko Ballu Khan walega kei na lewe viwa tale, ia o’ keda kece na lewe ni vanua raraba, eda sa okati vata kei ira nai matailala-bati-kadi” (terrorist) – ena ruku ni nona lawa kaukauwa na Matanitu Vakaivalu – me tabu sara ni dua na tamata me cavuta, kacivaka ena retio se vola ena pepa e so na “Vosa ni veiuqeti” (inciteful) me tubu kina na tiko yavavala ni lewenivanua raraba.
E tukuna tale tikoga ko Ms. Wolf, na nodra dau vakayagataka na Matailala Vakapolitiki eso na “Lasu” me nodra i yaragi ni veivagolei tani mai na vakabauta raraba ni lewe levu (democracy).
Ena i “Lala-Vakapolitiki” (democracy) e dau taurivaka na “Lasu” me ra lawakitaki kina na tamata.
Ia, ena i “Lala-Vakapolitiki (fascist shift) e dau taurivaka na “Lasu” me ra veilecayaki, lomalomarua se duiyaloyalo kina na tamata.
Na “VEILASUTAKI”, e nodra i yaragi kaukauwa na i “Lala Vakapolitiki” (fascist shift), era nakita kina me ra veilecayaki, lomalomarua, ka sega ni kila na ka e “DINA” mai na ka e “LASUTAKI” tiko.
Ena gauna e sa na tu veilecayaki kina na nodra bula na lewenivanua, ka sega ni kila na ka “dina” mai na ka “lasu” mera digidigi kina, qori na gauna sa tukuna vakamatata vei keda kece na noda sa vakadrukai, ka sa kautani vei keda na kaukauwa taucoko sara e rawa meda bula ka tiko vinaka kina.
E dua tale na leqa e dau vakavuna me tasogo se karusa kina bula ni yalovata vakalewenivanua (democracy), ko ya, na nodra sega ni dau vosa vakadodonu mera tukuna na ka dina ko ira na veiliutaki ena gauna e dodonu mera dau vosa kina.
E dusimaka tale tikoga vei keda kece ko Ms. Wolf ni yaga meda kila ka vakasamataka rawa tiko se cava meda na cakava ke eda mani sotakaya vakasauri na leqa ena gauna ni bula veilecayaki da donuya tiko oqo.
Era kaya na dauveivoli ni sa tosotoso dredre sara tiko na cicivaki bisinisi ena gauna oqo ni vakatauvatani kei na nodra dau rawa tubu ena veigauna sa oti. Sa tubucake tikoga na levu ni nuiqawaqawa kei na rerevaki ni dui vakaunona kei na vakaduduile vakapolitiki sa tu ena keda maliwa e daidai.
E vuqa vei keda eda sega sara tu ga ni kila se vakacava tu na i rairai ni veiliutaki ni i “Lala Vakapolitiki ka vakatokai tiko ‘qo me “FASCISM”? E so era kaya ni ra moimoi malua me vaka na nodra yabe sidosido na sotia e na nodra lomanibai waya era vakaukauwa yago tiko kina. Ia, e sega dina ga ni vaka kina na kedra i rairai.
Na matanitu se vanua era sa sogolati se sogobututaki tu vakaukauwa na lewena, era na raica ka qarauna tiko na kena veiliutaki me qaravi vinaka tikoga na veika vakalawa kei na kena mataveilewai. Me ra taba i tukutuku (News papers) tikoga na Dautabaivola. Me ra kacivaki tukutuku tikoga na T.V. kei na Radio. Na Univesiti kei na Tabacakacaka ni Vuli mera na qarava ga na veivakatavulici. Mera na dui qarava tu ga na tamata cakacaka na nodra dui i tavi na tamata yadua ena veitabana era lesi kina.
Ia, na ka ga e macala deivaki tiko ena dui lamadra na lewenivanua ni sa yalani lo oti tu na i yalayala ni vosa e rawa mo cavuta kei na vanua mo butuka me kakua kina ni vakasivoi mai na nona cakacaka e dua na tamata se me kau vakavesu ki na Mataveilewai se me vakararawataki mai vei ira na sotia se ovisa. E rui dau ka bibi talega ki na mataqali veiliutaki ni “Vakataulewa Taudua Vakaikoya ga” (Dictatorship) me raici ni da makamuria vinaka tikoga na veilawa tu-kece baleta na veidigidigi, na lawa ni soqosoqo ni tamata cakacaka kei na lawa raraba ni bula veicumaki vakalewenivanua duikaikai vakataki Viti. Oqo na mataqali veiliutaki eda raica ni tiko mai Itali, Jamani kei na veiliutaki vaka “Latini” mai Sauca Amerika.
Eda na ia tu ga na veivolavolai kei na vakauitukutuku ena Biaulivaliva (Internet) ena maliwa lala. Eda na vakarokorokotaka tikoga na lawa ni mataveilewai. Ia, sa kovei tani makawa oti tu na noda bula “Galala” (Freedom) na lewenivanua raraba.
A nodra “Yadravi, Vkatawai, Vakadikevi vuni SE rai-lo-taki” (Surveillance) tu na lewenivanua wale, sa i koya dina sara ga na i yaragi kaukauwa ni nodra “sogolati” se nodra “bula vesuki” tu e dua na vanua se matanitu mai vei ira na kedra i Liuliu. Ia me vaka ni rui ka bibi ena lawa ni qito mera tiko vakarorogo, ka muria na lewa nei Raiveri (Refree) ko ira kece na lewe ni qito – ia sa vaka kina na nodra bula vakavanua se Matanitu cava ga eda lewena.
E dina sara ni lewa tiko na qito e loma ni rara na Raiveri, ia e tiko talega na lawa e lewai koya tiko na Raiveri, ka na sega kina ni rawa me veitaliataka na nona liutaka na qito.
Ena rara ni qito vakapolitiki e Viti e daidai, e dodonu tiko li na nodra vakataulewa na kena “Raiveri” (Military Regime & Interim Government)
A cava na i totogi e soli vei ira era kau vakavesu ki na keba ni Mataivalu? Era vesuki vakacava ko ira era vosataka se cavuta eso na vosa ni veiuqeti ni tikoyavavala se veicati ni lewenivanua? (inciteful). Na lawa cava era cala kina na Dautabaivola tukutuku (News Editor)? Na lawa ni dodonu cava era sega kina ni lewai se totogitaki ko ira na Sotia kei na Ovisa era-laba, vesu yalewa (kucu), butako, curu vale vakaveitalia, vakarusa na i yau mareqeti vaka na “computer” nodra na dau volavola ena biaulivaliva ka vuqa tale? Ni sa balavu na gauna ni nodra vesuki se sogolati tiko ni nodra bula na lewenivanua, era sa na tekivu mera qara na sala mera sereki ka galala tani mai nai vesu ni lawa tawadodonu ni Matanitu Vakaivalu.
Era kila tiko ni tu na veitaqomaki ni lawa ni “YAVU-NI-VAKA-VU-LEWA” ni Matanitu digitaki, ia e sega ni dua e doudou me veivorati kei na lewa ni Matanitu Vakatawa (M/R) ena vuku ni veivakararawataki vakayago (physical risk) era na sotakaya ena ligadra na Sotia kei ira na Ovisa.
E dua na marama tina, e kaya vaka oqo; o au edua na tina ni gone, au bolea meu tauri vakavesu ena noqu tokona na “democracy”, kau kila nuidei tu ni na maroroi au na noqu dodonu, kei na yavu ni Vakatulewa ni Matanitu levu, ka vaka talega kina na lawa dodonu ni Mataveilewai, kevaka au mani biu ki na valeniveivesu, ena sega ni dua na mavoa au na sota kaya, ni na maroroi au tikoga na dodonu ni lawa au a vesu kina.
Ia au besebese sara ga ni mate keu vesu bogi dua wale mada ga ena nodra “rumu-ni-veivesu” na Mataivalu, ena ligadra na sotia sega ni kila na loloma vakatamata, sega nodra i tovo vakayalo se vakavanua ka ra sega talega ni doka na dodonu kei na vinaka, ka sega ni macala se era mai curu rawa tu vakacava ena mataivalu ni veitaqomaki ka maroroya na bula ni tamata.
Na i tukutuku ni veigauna (history), e tukuni vakamatata tu kina ni rui ka dredre na kena buli ka tara cake e dua na matanitu, ia e dau rui ka rawarawa wale sara na kena talaraki sobu ka Vakarusai.
Ia, sa dauyaco mai na gauna eda na yacova kina na “mua” ni i lakolako se gaunisala. E segai kina na mua-lesu tale” se “Tu-vakasuka” – Ia, na “Lako ga ki Liu”
WASE IV
Ena gauna era sa dau qaqauraki kina me ra “vaqaqai” ko ira kece era kilai ni ra dau vakalewa se vakadiloya” na nodra cakacaka na “Dauveiliutaki ni matanitu”, sa dau yaco muria totolo sara mai e dua na “buto-leka” ni “vakanomodi” kei na “vakadirorogo” ni veilecayaki kei na nuiqawaqawa.
Ko ira yadudua na lewenivanua era sa dui kila tu na i yalayala ni vanua mera yaco kina. Oqo e dua na lesoni vakapolitiki eda rawa ni vulica mai na ka a yaco mai Jamani.
E rui dau kurabuitaki sara vakalevu na nodra sega ni cakava rawa e dua na ka, ko ira na tamata vinaka, dokai vuku ka vakaitutu cecere era bini tu ena noda vanua ena gauna ni bula veilecayaki eda donuya tiko oqo?
E rairai vuna levu duadua na nona sega ni yavala rawa e dua na tamata, na “rere”. Ni sa tekivu me vakarerei ira na tamata yadudua na Matanitu, sa vukici sara ga kina vakatoboicu na nodra rai ni vakasama vinakataka na Matanitu ko ya ko ira na lewena. Sa na sega kina ni dua e na via soli bula kina, se me vakamaumautaka wale kina na nona vinaka. Eda sa kilavata galugalu kece tu ga na ka sa na rawa ni yaco vei keda yadua.
Me kena i tinitini, ni noda i nuinui ni bula e koto ga ena veimaroroi ni dodonu vakalawa ni noda vanua, ena kena muri na Yavunivakatulewa (constitution) ni Matanitu digitaki – (Elected Government). Ia, kevaka sa na muduki koso, se vukici vakaukauwa na i vakarau tudei ni bula vaka-i-vakarau vaka ko ya; Eda sa na sotakaya dina ga na voravora ni bula sega na kena dodonu vakalawa, io na veivakalolomataki levu ga ni kaukauwa ni lewa nei Ko-Mai-Na-Vosa-Vakadua” – (Dictator Comdr Bainimarama).
Kevaka eda sa na mani yacova na i tutu ni bula rerevaki ni rika-i-savutaki na Yavunivakatulewa (abolishment of Constitution), oqori na tiki ni gauna bibi duadua ki na tamata kecega me vakatulewa ka digitaka kina na dodonu kei na dina kei na dei ni vanua me wiliki koya kina, ni sa na sega ni vakadeitaki tiko na lawa levu vakamatanitu eda a dau vakarurugi tu kina.
E yaga vei keda meda vakasamataka mada e dua na i vakasala yaga a kaya kina vaka qo ko Ms. Wolf; “Ni da dau raica lesuva noda bula ena veigauna sa sivi, eda na kaya beka ni a rawa meda cakava e dua na ka meda vakabula kina na noda vanua, ia au a sega ni mani cakava.
E so tale era na kaya ni a dodonu me ra kua ni cakava se vakaitavi ena so na ka e segai ni vakabauta vaka “democracy”, ia era a cakava ga.
Ia, ko ira take e so, era na qai volaitukutukutaka ga na kedra i tukutuku ko ira na Dauvolaitukutuku era na qai muri mai.
Sa dodonu meda raica sara tiko vakayalomatua ena gauna oqo na i kalawa kece ni noda bula ki na veigauna tawa kilai sa tu e matada ni mataka.
Meda yadrava matua sara tiko vakaukauwa me sa “KAKUA NI YACO TALE VAKADUA” mai muri na vuaviritaki ni noda vanua ena gusu ni dakai, meda vesuki ka sogobututaki tu kina vaka-vesu ena gauna oqo. Ia meda yadrava matua tiko me kakua ni dua me buturaka sobu na i “yau” vakayalo kei nai “tovo” mareqeti ni noda bula vakaitaukei (spiritual & cultural values) okoya eda na maroroya ka vakadewataka tiko yani vei ira na noda kawa era na muri keda mai.
Na sala malumu ka vinaka talega me wali kina na i valavala tawa dodonu vakalawa, vakayalo talega sa liutaka tiko oqo ko Bainimarama kei ira na nona Matabose vakaivalu, okoya sa golea oqo ko Qarase me kauta ki na mataveilewai me veivosakitaki kina ka vakataulewa talega kina me vaka na dodonu ni i vakarau ni Bula galala ena “Matanitu” era Digitaka na lewenivanua raraba (Democracy).
Na dodonu ni kena vakataulewataki ni noda “BULA” se noda “RUSA” na kawa i Taukei e Viti e daidai sa na dui vakatautaki sara ga ki na dui “NODA DIGIDIGI NA TAMATA YADUA”. Na “KAUKAUWA” kei na i “GU” ni noda “VAKATOROCAKETAKI” kei na “LAKO KI LIU” sa na vakatau sara ga ena noda “VAUCIVATA” ka “CAKACAKATAKA-VATA” na i valavala dodonu, dina ka savasava “vua” na “KALOU” kei ira talega na “tamata kecega”.
2 comments:
-
-
A sa vosa ko koya, ka vakavulici ira, ka kaya:
"Sa kalougata ko ira sa yalomalimalumu; ni sa nodra na matanitu vakalomalagi."
"Sa kalougata ko ira sa dautagi; ni ra na vakacegui".
"Sa kalougata ko ira sa yalomalua; ni ra na taukena na vanua."
"Sa kalougata ko ira sa viakania ka viagunuva nai valavala dodonu; ni ra na vakamamautaki"
"Sa kalougata ko ira e dauloloma; ni ra na lomani"
"Sa kalougata ko ira sa yalosavasava; ni ra na vakatokai me luve ni Kalou"
"Sa kalougata ko ira era sa vacakakani e na vucu ni valavala dodonu; ni sa nodra na matanitu vakalomalagi"
"Dou sa kalougata, ni dou sa vakasewasewani, ka vakacacani, ka vosavakacacataki vakailasu e na ka kecega e ca, e na vucuqu. Dou reki ka marau vakalevu; ni sa levu na kenai sau vei kemudou mai lomalagi ; ni sa vakaoqo na nodra vakacacani ira na parofita era sa bula eliu vei kemudou".
- May 2, 2008 at 10:35 AM
-
-
Vinaka Bubu for this paper, I have read it over for 2 days now and it has brought my heart to a standstill.
Thank you for this inspiration.
I never realised how apathetic I was. I have read the blogs since day 1 and have never commented and always felt guilty for not doing anything. I promise you this will not be the status quo from now as I will be actively spreading the word.ie. stop sitting on my behind and being an armchair commentator as a lot of us are prone to be.
Please expect my email soon.
- May 3, 2008 at 12:09 AM


text: 2 Ena vula o Naisani* ena ika20 ni yabaki+ i Tui Atakisekise+ e vakarautaki tu na waini e matana, me vaka ga au dau cakava au kauta cake na waini meu solia vua na tui.+ Ia au se sega vakadua ni matararawa e matana.2 E mani kaya vei au na tui: “Na cava o matararawa kina ni o sega ni tauvimate? Sega tale ni dua na ka qo, e rarawa tiko na lomamu.” Au rere vakalevu niu rogoca qori.3 Au qai kaya vua na tui: “Moni bula balavu na tui! Na cava meu kua ni matararawa kina ni sa rusa tu na koro era bulu tu kina na tukaqu, sa yameca tale ga na bukawaqa na kena matamata?”+4 E kaya vei au na tui: “Na cava o vinakata?” Sega ni bera niu masu vua na Kalou ni lomalagi.+5 Au kaya sara vua na tui: “Ke vinaka vei kemuni na tui, ke oni lomani au na nomuni tamata, moni talai au i Juta ina koro era bulu tu kina na tukaqu meu lai tara tale mada.”+6 E qai kaya vei au na tui ni dabe tiko e yasana na watina:* “Ena vakacava na dede ni nomu lako, o na lesu mai ninaica?” E vinaka gona vua na tui me talai au,+ au mani tukuna vua na gauna lokuci.+7 Au kaya sara vua na tui: “Ke vinaka vua na tui, me soli mada ga vei au na ivola vei ira na kovana ena yasayasa ni Tai ni Uciwai,*+ me vakadonui na noqu ilakolako meu yaco sara i Juta,8 me dua tale ga na ivola vei Esafa e dau vakatawa na nona Basenikau na Tui,* me solia vei au na kau me duru ni matamata ena iVunivuni+ ni Vale,* kei na bai ni koro+ kei na vale au na lako kina.” E solia gona vei au na tui,+ ni tiko vei au na liga vinaka ni noqu Kalou.+9 Au sa qai yaco vei ira na kovana ena yasayasa ni Tai ni Uciwai, au solia sara vei ira na nona ivola na tui. A talai ira tale ga na turaganivalu kei ira na dauvodo ose na tui mera tomani au.10 Ni rau rogoca o Sainivalati+ na Oroneimi kei Topaia+ na vakailesilesi* ni Amonaiti,+ e ca sara ga vei rau ni lako mai e dua me cakava na ka mera vinaka kina na lewe i Isireli.11 Sa dede toka au qai yaco i Jerusalemi, au tiko e kea me tolu na siga.12 Au tucake ena bogi, o yau kei na vica tale na tagane, au sega ga ni tukuna vua e dua na ka sa biuta e lomaqu na noqu Kalou meu cakava me baleti Jerusalemi, e sega tale ga ni dua na manumanu e tu vei au, na manumanu ga au vodoka tiko.13 Au curu yani ena bogi ena Matamata ni Buca,+ au donuya na Mataniwai na Gata Levu meu yaco ina Matamata ni iBenubenu,+ au qai vakaraica na bai kei Jerusalemi sa basuraki tu, sa yameca tale tu ga na bukawaqa na kena matamata.+14 Au toso sara ina Matamata ni iKeliniwai+ kei na nona Tobu na Tui ia e qiqo na vanua me muria na manumanu au vodoka tiko.15 Ia au lako cake tiko ina buca*+ ena bogi, au vakaraica tiko ga na bai, oti au lesu yani au curu ena Matamata ni Buca, au qai lesu.16 Era sega ni kila na ivukevuke ni turaga+ na vanua au lako kina kei na ka au cakava tiko, niu sega ni tukuna e dua na ka vei ira na Jiu, o ira na bete, o ira na turaga, o ira na ivukevuke ni turaga, kei ira na vo ni tamata cakacaka.17 Au qai kaya vei ira: “Oni sa raica na vakaloloma ni vanua eda yacova, ni sa rusa o Jerusalemi, sa kama tale ga na kena matamata. Moni lako mai, meda tara tale na bai kei Jerusalemi me kua nida rogo ca tiko.”18 Au qai tukuna vei ira na vinaka ni liga ni Kalou vei au+ kei na ka e tukuna vei au na tui.+ Nira rogoca qori era kaya: “Meda tucake, meda tara na bai.” Era mani vakaukauataki ira* mera cakava na cakacaka vinaka.+19 Ni rogoca o Sainivalati na Oroneimi, o Topaia+ na vakailesilesi* ni Amoni,+ kei Kesemi na kai Arapea,+ eratou vakalialiai keimami+ sara, eratou beci keimami tale ga, eratou kaya: “Na cava oni cakava tiko? Oni sa talaidredre vua na tui?”+20 Ia au qai kaya: “Na Kalou ga ni lomalagi ena tokoni keimami,+ o keimami na nona tamata keimami na tucake me keimami tara na bai, ia dou na sega ni vakaitavi kina, se dua kina nomudou dodonu, se mo dou nanumi* kina e Jerusalemi.”+